CELEX: 52013PC0506
Language: sl
Date: 2013-07-10
Title: Predlog UREDBA SVETA o Skupnem podjetju 2 za gorivne celice in vodik

|
			
		
		
		52013PC0506
		
			Predlog UREDBA SVETA o Skupnem podjetju 2 za gorivne celice in vodik /* COM/2013/0506 final - 2013/0245 (NLE) */
			
				
		
		
			
			   	OBRAZLOŽITVENI MEMORANDUM
1.           Ozadje predloga
1.1         Splošno ozadje
Eden od glavnih namenov programa Obzorje 2020,
okvirnega programa za raziskave in inovacije, ki obsega obdobje 2014-2020, je
okrepiti evropsko industrijo z ukrepi, ki podpirajo raziskave in inovacije v
več industrijskih panogah. Program predvideva zlasti ustvarjanje
javno-zasebnih partnerstev, ki bodo prispevala k obravnavi nekaterih
ključnih izzivov, s katerimi se srečuje Evropa.
Ta predlog predvideva podaljšanje delovanja
Skupnega podjetja na področju gorivnih celic in vodika, ustanovljenega v
okviru sedmega okvirnega programa, v skladu s Sporočilom Komisije
„Javno-zasebna partnerstva v programu Obzorje 2020: zmogljivo orodje za
zagotavljanje inovacij in rasti v Evropi“[1]
ter sporočili Komisije „Energija 2020 - strategija za konkurenčno,
trajnostno in zanesljivo oskrbo z energijo“[2]
in „Zelena energija za promet: evropska strategija za alternativna goriva“[3]. 
1.2         Razlogi in cilji za Skupno
podjetje na področju gorivnih celic in vodika
Skupno podjetje na področju gorivnih
celic in vodika je potrebno za:
·                        
obravnavo dveh ključnih izzivov za EU – za
zagotavljanje zanesljive oskrbe z energijo in za spodbujanje/ohranjanje
konkurenčnosti;
·                        
za podpiranje politik EU glede trajnostne energije
in prometa, podnebnih sprememb, okolja in konkurenčnosti industrije, ki so
vključene v strategijo za rast Evropa 2020, ter za doseganje krovnega
cilja EU glede pametne, trajnostne in vključujoče rasti;
·                        
za obravnavo vrste ovir za uspešne raziskave in
inovacije na tem področju: velikih tveganj, visokih stroškov raziskav in
razvoja, prenosa znanja in pomanjkljivosti trga. Zaradi teh ovir industrija ne
more vlagati sama, zato je potrebna javna podpora;
·                        
za premagovanje razdrobljenosti programov držav
članic in doseganje potrebnih usklajenih, dolgoročnih, obsežnih,
nadnacionalnih in medsektorskih prizadevanj;
·                        
za pomoč industriji pri določanju
dolgoročnih programov raziskav in inovacij, ustvarjanju potrebne
kritične mase, spodbujanju zasebnih naložb, zagotavljanju stabilnega financiranja,
olajšanju souporabe znanja, zmanjšanju tveganja, znižanju stroškov in
skrajšanju časa do uvedbe na trg.
Splošni cilj Skupnega podjetja 2 za GCV za
obdobje 2014-2024 je v Uniji razviti močan, trajnosten in svetovno
konkurenčni sektor gorivnih celic in vodika, zlasti zaradi:
–              
zmanjšanja proizvodnih stroškov sistemov gorivnih
celic, ki se bodo uporabljali v prometu, ter hkrati podaljšanja njihove
življenjske dobe do ravni, ko bodo konkurenčne običajnim
tehnologijam,
–              
povečanja električnega izkoristka in
trajnosti različnih gorivnih celic, ki se uporabljajo za proizvodnjo
električne energije, in hkrati zmanjšanja stroškov do ravni, ko bodo
konkurenčne običajnim tehnologijam,
–              
povečanja energijske učinkovitosti
proizvodnje vodika z elektrolizo vode in hkrati zmanjšanja stroškov kapitala,
tako da bo kombinacija vodika in sistema gorivnih celic konkurenčna
alternativnim gorivom, ki so na voljo na trgu, ter
–              
obsežnega prikaza izvedljivosti uporabe vodika pri
podpori vključevanju obnovljivih virov energije v energetske sisteme,
vključno z njegovo uporabo kot konkurenčnega medija za
skladiščenje električne energije, proizvedene iz obnovljivih virov
energije.
1.3         Upoštevanje preteklih
izkušenj
Predlagano Skupno podjetje 2 izhaja iz
dosežkov prejšnjega podjetja v okviru sedmega okvirnega programa (7OP).
Najpomembnejši dosedanji dosežki obstoječega Skupnega podjetja za gorivne
celice in vodik (GCV) so bili oblikovanje močnega partnerstva, spodbujanje
javnega in zasebnega financiranja ter močna vključenost industrije
(zlasti malih in srednje velikih podjetij – MSP). Obstoječe Skupno
podjetje za GCV je zagotovilo tudi pomemben portfelj projektov strateškega
pomena. Velik tehnološki napredek je bil dosežen pri uporabi na področju
energetike in prometa. Za nekatere primere zgodnje uporabe, kot so
viličarji in majhne rezervne energetske enote, je bila dosežena uvedba na
trg. Spodbudilo je tudi industrijo, države članice in raziskovalno
skupnost, da prispevajo več lastnih sredstev. Udeležba velikih industrijskih
podjetij in MSP je stabilna in precej večja kot v sedmem okvirnem programu
za energetiko. 
V prvi vmesni oceni, ki je bila
zaključena leta 2011 ob pomoči neodvisnih strokovnjakov, je bilo
ugotovljeno, da je pristop Skupnega podjetja na splošno uspešen pri
povečevanju javno-zasebnih dejavnosti na področju razvoja in
predstavitev tehnologije ter da zagotavlja stabilnost raziskovalno-razvojni
skupnosti. Splošni tehnični cilji Skupnega podjetja za GCV so bili
ocenjeni kot ambiciozni in konkurenčni.
Čeprav je sektor gorivnih celic in vodika
dosegel višjo inovacijsko stopnjo, je ta še vedno prezgodnja in
občutljiva. Prenašanje tehnologij gorivnih celic in vodika z risalne deske
v popolno uporabo v globalno konkurenčnem okolju zahteva znatno
povečanje javnih in zasebnih naložb v raziskave in razvoj v državah
članicah in pridruženih državah. Javna sredstva, ki so v EU na voljo za
raziskave na področju gorivnih celic in vodika v državah članicah in
v okvirnem programu, ne bodo zadoščala za pokrivanje ocenjenih
finančnih sredstev, potrebnih za izvedbo načrta za tehnologije
gorivnih celic in vodika za obdobje 2014-2020[4].
Vendar lahko ambiciozna javna politika zagotovi potrebno pozitivno okolje za
spodbujanje zasebnih naložb, ki so potrebne za dopolnjevanje javne podpore in
zadovoljevanje raziskovalno-razvojnih potreb.
Predlog za nadaljnje delovanje Skupnega
podjetja za GCV vključuje določbe, ki so namenjene poenostavitvi in
prilagodljivosti delovanja. 
2.           Posvetovanje z deležniki in ocena
učinka
Izid posvetovanj
·                        
Glede nadaljnjega delovanja Skupnega podjetja za
GCV v okviru programa Obzorje 2020 je potekalo posvetovanje s skupinami
deležnikov, ki so zastopale industrijo in raziskovalne skupnosti, države
članice in širšo javnost. Leta 2012 je bilo organiziranih več delavnic
in tematskih sestankov, da bi se razpravljalo o prednostnih nalogah na
področju raziskav gorivnih celic in vodika ter opredelil najboljši
mehanizem za izvajanje programa raziskav in inovacij na evropski ravni. V drugi
polovici leta 2012 je bil vsem upravičencem Skupnega podjetja 1 za GCV
poslan vprašalnik za deležnike, na katerega je odgovorilo 154 vprašanih, med
njimi 46 iz Industrijskega združenja. Med upravičenci, ki so odgovorili na
vprašalnik, jih je 93 odstotkov navedlo, da podpira nadaljnje delovanje Skupnega
podjetja za GCV. Poleg tega je 70 odstotkov članov Industrijskega
združenja navedlo, da so se njihovi prihodki iz GCV od leta 2007 povečali,
in 70 odstotkov jih je povečalo izdatke za raziskave in razvoj. Okrog
polovica članov, ki so odgovorili na vprašalnik, je sporočila, da je
povečala izdatke za raziskave in razvoj neposredno zaradi ustanovitve
Skupnega podjetja.
·                        
Javno posvetovanje je potekalo od julija do
oktobra 2012 in prejetih je bilo 127 odgovorov. Večina vprašanih se
strinja z dejstvom, da bo imela tehnologija gorivnih celic in vodika pomembno
vlogo v prihodnjem nizkoogljičnem energetskem in prometnem sektorju
(98 % vprašanih), pri zanesljivosti oskrbe z energijo v EU (94 %) in
pri konkurenčnosti industrije EU (95 %). Izidi javnih posvetovanj o
javno-zasebnem partnerstvu (JZP) na področju gorivnih celic in vodika v
okviru programa Obzorje 2020 so na voljo na spletnem naslovu: http://ec.europa.eu/research/consultations/fch_h2020/fch-f2020-consultation-results.pdf
Ocena učinka
Za predlagano uredbo je Komisija pripravila oceno učinka, ki je
priložena predlogu.
3.           Pravni elementi predloga
·       
Povzetek predlaganih ukrepov
Predlog vključuje Uredbo Sveta o Skupnem
podjetju 2 za gorivne celice in vodik. Skupno podjetje za gorivne celice in
vodik je bilo ustanovljeno z Uredbo Sveta (ES) št. 521/2008 z dne
30. maja 2008, ki jo je treba razveljaviti z učinkom od
1. januarja 2014.
·       
Pravna podlaga
Ta predlog temelji na
členu 187 Pogodbe o delovanju Evropske unije.
Uporabljala se bodo Pravila za udeležbo in
razširjanje iz programa Obzorje 2020.
·       
Subsidiarnost in sorazmernost
Ciljev predloga države članice ne morejo
doseči v zadostnem obsegu, ker njihova zahtevnost presega zmožnost katere
koli države članice za samostojno delovanje. Med nacionalnimi programi
obstajajo velike razlike, njihova razdrobljenost in včasih tudi
prekrivanje pa zahtevata učinkovitejše posredovanje na ravni Evropske
unije. Zbiranje in usklajevanje raziskovalnih in razvojnih prizadevanj na ravni
EU zagotavljata boljše možnosti za uspeh, in sicer zaradi nadnacionalne narave
infrastrukture in tehnologij, ki jih je treba razviti, in tudi zaradi potrebe
po doseganju zadostne mase sredstev. Pomoč Evropske unije bo prispevala k
racionalizaciji raziskovalnih programov in zagotovila interoperabilnost
razvitih sistemov, ne le s skupnimi prednormativnimi raziskavami v podporo
pripravi standardov, temveč tudi z dejansko standardizacijo, ki bo
posledica tesnega sodelovanja na področju raziskav in nadnacionalnih
predstavitvenih projektov. Ta standardizacija bo odprla širši trg in spodbujala
konkurenco. Obseg predloga bi moral države članice spodbuditi k
zasledovanju dopolnilnih pobud na nacionalni ravni v duhu krepitve Evropskega
raziskovalnega prostora – namen Skupnega podjetja je dejansko spodbuditi te
nacionalne in regionalne programe, da bi kar najbolje izkoristili skupna
prizadevanja.
Skladno z načelom sorazmernosti
določbe te uredbe ne presegajo tistega, kar je potrebno za
uresničitev njenih ciljev.
·       
Izbira instrumenta
Predlagani instrument: uredba.
Druga sredstva ne bi bila primerna iz
naslednjega razloga:
Za vzpostavitev podjetja, v katerem sodeluje
Unija, je potrebna uredba Sveta.
4.           Proračunske posledice
Proračun EU v skupnem znesku do
700 milijonov EUR[5]
(vključno s sredstvi Efte) bo zagotovljen iz proračuna družbenih
izzivov „Zanesljiva, čista in učinkovita energija“ ter „Pametni,
zeleni in integrirani prevoz“ programa Obzorje 2020.
Upravni stroški Skupnega podjetja 2 za GCV ne
presegajo 40 milijonov EUR in se krijejo v gotovini letno, pri tem so
enakomerno porazdeljeni med Unijo in člane, ki niso Unija. Unija bo
prispevala 50 %, Industrijsko združenje 43 % in Raziskovalno
združenje 7 %.
Raziskovalne dejavnosti financirajo EU in
subjekti v sestavi članov, ki niso Unija, ki sodelujejo v posrednih
ukrepih, pri čemer EU svoj delež prispeva v gotovini, subjekti v sestavi
drugih članov pa prispevajo svoje deleže v obliki nedenarnih prispevkov v
okviru posrednih ukrepov.
5.           Neobvezni elementi
·       
Prehodno obdobje
Po sprejetju osnutka uredbe o gorivnih celicah
in vodiku bo Uredba 521/2008 razveljavljena; vendar bo ukrepe, začete
na podlagi Uredbe (ES) 521/2008, in finančne obveznosti, povezane s
temi ukrepi, še naprej urejala navedena uredba do zaključka ukrepov.
·       
Pregled
Evropska komisija bo predstavila letno
poročilo o napredku, ki ga bo doseglo Skupno podjetje 2 za GCV. Evropska
komisija bo izvedla tudi vmesni pregled in končni pregled ob likvidaciji
Skupnega podjetja.
Razrešnica za izvrševanje prispevka Unije je
sestavni del razrešnice, ki jo da Evropski parlament Komisiji na
priporočilo Sveta v skladu s postopkom iz člena 319 Pogodbe.
·       
Klavzula o ponovnem pregledu/revizijska
klavzula/samoderogacijska klavzula
Predlog vsebuje klavzulo o ponovnem pregledu.
Predlog vključuje samoderogacijsko
klavzulo.
2013/0245 (NLE)
Predlog
UREDBA SVETA
o Skupnem podjetju 2 za gorivne celice in
vodik
(Besedilo velja za EGP)
SVET EVROPSKE UNIJE JE —
ob upoštevanju Pogodbe o delovanju Evropske
unije ter zlasti člena 187 in prvega odstavka člena 188
Pogodbe,
ob upoštevanju predloga
Evropske komisije,
ob upoštevanju mnenja Evropskega parlamenta,[6]
ob upoštevanju mnenja Ekonomsko-socialnega
odbora[7],
ob upoštevanju naslednjega:
(1)       Javno-zasebna partnerstva v
obliki skupnih tehnoloških pobud so bila prvotno predvidena v Sklepu
št. 1982/2006/ES Evropskega parlamenta in Sveta z dne
18. decembra 2006 o Sedmem okvirnem programu Evropske skupnosti za
raziskave, tehnološki razvoj in predstavitvene dejavnosti (2007-2013)[8] .
(2)       V Odločbi Sveta
št. 2006/971/ES z dne 19. decembra 2006 o posebnem programu
„Sodelovanje“ za izvajanje sedmega okvirnega programa Evropske skupnosti za
raziskave, tehnološki razvoj in predstavitvene dejavnosti (2013–2013)[9] so opredeljena določena
javno-zasebna partnerstva, ki jih je treba podpreti, vključno z
javno-zasebnim partnerstvom na posebnem področju skupne tehnološke pobude
za gorivne celice in vodik.
(3)       V strategiji Evropa 2020[10] je poudarjena potreba po
razvoju ugodnih pogojev za naložbe v znanje in inovacije za doseganje
pametnega, trajnostnega in vključujočega razvoja v Uniji. To
strategijo sta podprla Evropski parlament in Svet.
(4)       Namen Uredbe (EU)
št. …/2013 Evropskega parlamenta in Sveta z dne … 2013 o okvirnem
programu za raziskave in inovacije (2014–2020)[11]
Obzorje 2020 je doseči večji učinek na raziskave in inovacije s
kombiniranjem finančnih sredstev iz okvirnega programa Obzorje 2020 s
finančnimi sredstvi iz zasebnega sektorja v javno-zasebnih partnerstvih na
ključnih področjih, na katerih lahko raziskave in inovacije
prispevajo k širšim ciljem konkurenčnosti Unije in k obravnavi družbenih
izzivov. Vključitev Unije v navedena partnerstva je lahko v obliki
finančnih prispevkov skupnim podjetjem, ustanovljenim na podlagi
člena 187 Pogodbe v skladu s Sklepom št. 1982/2006/ES.
(5)       V skladu s Sklepom Sveta (EU)
št. […]/2013 z dne […] 2013 o posebnem programu za izvajanje
programa Obzorje 2020 (2014-2020)[12]
bi bilo treba zagotoviti dodatno podporo skupnim podjetjem, ustanovljenim v
skladu s Sklepom (EU) št. 1982/2006/ES, pod pogoji iz Sklepa (EU)
št. […]/2013.
(6)       Skupno podjetje za gorivne
celice in vodik, ustanovljeno z Uredbo Sveta (ES) št. 521(2008) z dne
30. maja 2008 o ustanovitvi Skupnega podjetja za gorivne celice in
vodik[13],
je dokazalo potencial vodika kot nosilca energije in gorivnih celic kot
pretvornikov energije, pri utiranju poti za čiste sisteme, ki zmanjšujejo
emisije, izboljšujejo zanesljivost oskrbe z energijo in spodbujajo
gospodarstvo. Vmesna ocena Skupnega podjetja za gorivne celice in vodik (GCV)[14] je pokazala, da je Skupno
podjetje delovalo kot platforma za oblikovanje močnega partnerstva,
spodbujanje javnega in zasebnega financiranja ter močno vključenost
industrije, zlasti malih in srednje velikih podjetij (MSP). V nove cilje je
bilo vključeno tudi priporočilo o povečanju dejavnosti za
proizvodnjo, skladiščenje in distribucijo vodika. Zato bi bilo treba
njegovo področje raziskav še naprej podpirati s ciljem razvijanja
portfelja čistih, učinkovitih in cenovno dostopnih rešitev do
točke uvedbe na trg.
(7)       Nadaljnja podpora
raziskovalnemu programu za področje gorivnih celic in vodika bi morala
upoštevati tudi izkušnje, pridobljene pri delovanju Skupnega podjetja za
gorivne celice in vodik, vključno z rezultati prvega vmesnega ocenjevanja
ter rezultati priporočil deležnikov[15],
in bi se morala izvajati z uporabo strukture in pravil, ki bi bolj ustrezala
namenu, da se poveča učinkovitost in zagotovi poenostavitev. V ta
namen bi moralo Skupno podjetje 2 za gorivne celice in vodik za svoje potrebe
sprejeti posebna finančna pravila v skladu s členom 209 Uredbe
(EU, Euratom) št. 966/2012 Evropskega Parlamenta in Sveta z dne
25. oktobra 2012 o finančnih pravilih, ki se uporabljajo za
splošni proračun Unije[16].
(8)       Člani Skupnega podjetja
za GCV, ki niso Unija, so pisno sporočili svoje soglasje k nadaljevanju
raziskovalnih dejavnosti na področju Skupnega podjetja za GCV v okviru
strukture, ki bo bolje prilagojena naravi javno-zasebnega partnerstva. Primerno
je, da člani Skupnega podjetja 2 za gorivne celice in vodik, razen Unije,
s potrditvenim dopisom sprejmejo statut iz Priloge k tej uredbi.
(9)       Da bi Skupno podjetje 2 za
gorivne celice in vodik doseglo svoje cilje, bi moralo zagotavljati
finančno podporo predvsem v obliki nepovratnih sredstev za udeležence na
podlagi javnih in konkurenčnih razpisov za zbiranje predlogov.
(10)     Prispevki članov, ki niso
Unija, in subjektov v njihovi sestavi ne bi smeli biti omejeni le na upravne
stroške Skupnega podjetja 2 za gorivne celice in vodik ter na sofinanciranje,
ki je potrebno za izvajanje ukrepov na področju raziskav in inovacij, ki
jih podpira Skupno podjetje 2 za gorivne celice in vodik.
(11)     Njihovi prispevki bi se morali
nanašati tudi na dodatne dejavnosti, ki jih bodo izvajali člani, ki niso
Unija, ali subjekti v njihovi sestavi, kot je navedeno v načrtu dodatnih
dejavnosti. Da se zagotovi ustrezni pregled
spodbujevalnega učinka, bi morale navedene dodatne dejavnosti
predstavljati prispevke za širšo skupno tehnološko pobudo za gorivne celice in
vodik.
(12)     Posebnosti
sektorja gorivnih celic in vodika, zlasti dejstvo, da je še vedno nezrel, nima
jasnega donosa na vložena sredstva in so njegove glavne koristi družbene,
upravičujejo, da je prispevek Unije višji od prispevka članov, ki
niso Unija. Zaradi spodbujanja večje reprezentativnosti združenj, ki so
člani Skupnega podjetja 2 za gorivne celice in vodik, ter podpore udeležbi
novih subjektov v sestavi pri Skupni tehnološki pobudi bi moral biti prispevek
Unije razdeljen na dva obroka, pri čemer bi bil drugi obrok pogojen z
dodatnimi zavezami, zlasti s strani novih subjektov v sestavi.
(13)     Pri
ocenjevanju skupnega učinka Skupne tehnološke pobude za gorivne celice in
vodik se bodo upoštevale naložbe vseh pravnih subjektov, ki niso Unija, ki
prispevajo k doseganju njenih ciljev. Pričakuje se, da bodo te skupne
naložbe v Skupno tehnološko pobudo za gorivne celice in vodik dosegle najmanj
700 milijonov EUR.
(14)     Sodelovanje
v posrednih ukrepih, ki jih financira Skupno podjetje 2 za gorivne celice in
vodik, bi moralo biti usklajeno z Uredbo (EU) št. …/2013 Evropskega
parlamenta in Sveta z dne … 2013 o pravilih za udeležbo in širjenje v
„Okvirnem programu za raziskave in inovacije Obzorje 2020 (2014-2020)“[17]. 
(15)     Finančni prispevek Unije bi bilo treba upravljati v skladu z
načelom dobrega finančnega poslovodenja ter ustreznimi pravili o
posrednem upravljanju iz Uredbe (EU, Euratom) št. 966/2012 in Delegirane
uredbe Komisije (EU) št. 1268/2012 z dne 29. oktobra 2012 o
pravilih uporabe Uredbe (EU, Euratom) št. 966/2012[18].
(16)     Revizijske preglede
prejemnikov finančnih sredstev Unije v skladu s to uredbo bi bilo treba
izvajati na takšen način, da se zmanjša upravno breme, v skladu z Uredbo
(EU) št. …/2013 [okvirni program Obzorje 2020].
(17)     Finančni interesi Unije
in drugih članov Skupnega podjetja 2 za gorivne celice in vodik bi morali
biti v celotnem ciklu odhodkov zaščiteni s sorazmernimi ukrepi,
vključno s preprečevanjem, odkrivanjem in preiskovanjem
nepravilnosti, povračilom izgubljenih, neupravičeno plačanih ali
nepravilno porabljenih sredstev ter po potrebi upravnimi in finančnimi
kaznimi v skladu z Uredbo (EU, Euratom) št. 966/2012.
(18)     Notranji revizor Komisije bi
moral imeti glede Skupnega podjetja 2 za GCV enaka pooblastila, kot jih ima v
zvezi s Komisijo.
(19)     V skladu s
členom 287(1) Pogodbe lahko ustanovni akti organov, uradov ali
agencij, ki jih je ustanovila Unija, izključujejo pregled vseh prihodkov
in odhodkov navedenih organov, uradov ali agencij, ki ga opravlja Računsko
sodišče. V skladu s členom 60(5) Uredbe (EU, Euratom)
št. 966/2012, mora računovodske izkaze organov v skladu s
členom 209 Uredbe (EU, Euratom) št. 966/2012 pregledati
neodvisni revizijski organ, ki mora med drugim predložiti mnenje o
zanesljivosti računovodskih izkazov ter zakonitosti in pravilnosti z njimi
povezanih transakcij. Zahteva, da računovodskih izkazov Skupnega podjetja
2 za gorivne celice in vodik ne bi smelo pregledovati Računsko
sodišče, se utemeljuje s preprečitvijo podvajanja pregledov računovodskih
izkazov.
(20)     V skladu z načeli
subsidiarnosti in sorazmernosti iz člena 5 Pogodbe o Evropski uniji
ciljev Skupnega podjetja 2 za gorivne celice in vodik na področju krepitve
industrijskih raziskav in inovacij v Uniji države članice ne morejo zadovoljivo
doseči in jih bo zaradi preprečevanja podvajanja, ohranitve
kritične mase in zagotavljanja, da se javno financiranje uporablja na
optimalni način, lažje dosegla Unija; ta uredba se omejuje na zahtevani
minimum za dosego teh ciljev in ne presega tistega, kar je v ta namen potrebno.
(21)     Skupno podjetje za GCV je bilo
ustanovljeno za obdobje do 31. decembra 2017. Skupno podjetje 2 za
gorivne celice in vodik bi moralo zagotavljati stalno podporo raziskovalnemu
programu na področju gorivnih celic in vodika s širitvijo področja
dejavnosti v okviru spremenjenega sklopa pravil. Prehod iz Skupnega podjetja za
GCV v Skupno podjetje 2 za gorivne celice in vodik bi moral biti usklajen in
potekati sočasno s prehodom iz sedmega okvirnega programa v okvirni
program Obzorje 2020, da se zagotovi optimalna uporaba sredstev, ki so na voljo
za raziskave. Zaradi pravne varnosti in jasnosti bi bilo treba Uredbo Sveta
(ES) št. 521/2008 razveljaviti in določiti prehodne določbe —
SPREJEL NASLEDNJO UREDBO:
Člen 1
Ustanovitev
1.           Za izvajanje skupne tehnološke
pobude za gorivne celice in vodik se za obdobje od 1. januarja 2014
do 31. decembra 2024 ustanovi skupno podjetje v smislu
člena 187 Pogodbe (v nadaljnjem besedilu Skupno podjetje 2 za GCV).
2.           Skupno podjetje 2 za GCV
nadomesti in nasledi Skupno podjetje za GCV, ustanovljeno z Uredbo Sveta (ES)
št. 521/2008.
3.           Skupno podjetje 2 za GCV je
organ, ki mu je zaupano izvajanje javno-zasebnega partnerstva iz
člena 209 Uredbe (EU, Euratom) št. 966/2012 Evropskega
parlamenta in Sveta[19].
4.           Skupno podjetje 2 za GCV je
pravna oseba. V vseh državah članicah uživa kar najširšo pravno in
poslovno sposobnost, ki jo pravnim osebam priznava zakonodaja teh držav
članic. Zlasti lahko pridobiva premično in nepremično premoženje
ali z njim razpolaga ter je lahko stranka v sodnem postopku.
5.           Sedež Skupnega podjetja 2 za
GCV je v Bruslju v Belgiji.
6.           Statut Skupnega podjetja 2 za
GCV je določen v Prilogi.
Člen 2
Cilji
1.           Cilji Skupnega podjetja 2 za
GCV so: 
(a)         
prispevati k izvajanju Uredbe (EU) št. …/2013
Evropskega parlamenta in Sveta z dne … 2013 o okvirnem programu
Obzorje 2020 ter zlasti k delu ... Sklepa št. …/2013/EU Sveta z
dne … 2013 o posebnem programu za izvajanje programa Obzorje 2020;
(b)         
prispevati k doseganju ciljev skupne tehnološke
pobude za gorivne celice in vodik z razvojem močnega, trajnostnega in
svetovno konkurenčnega sektorja gorivnih celic in vodika v Uniji;
2.           Skupno podjetje za GCV bo
zlasti:
–              
zmanjšalo proizvodne stroške sistemov gorivnih
celic, ki se bodo uporabljali v prometu, ter hkrati podaljšalo njihovo
življenjsko dobo do ravni, ko bodo konkurenčne običajnim
tehnologijam,
–              
povečalo električni izkoristek in
trajnost različnih gorivnih celic, ki se uporabljajo za proizvodnjo
električne energije, in hkrati zmanjšalo stroške do ravni, ko bodo
konkurenčne običajnim tehnologijam,
–              
povečalo energijsko učinkovitost
proizvodnje vodika z elektrolizo vode in hkrati zmanjšalo stroške kapitala,
tako da bo kombinacija vodika in sistema gorivnih celic konkurenčna
alternativnim gorivom, ki so na voljo na trgu, ter
–              
v velikem obsegu prikazalo izvedljivost uporabe
vodika pri podpori vključevanju obnovljivih virov energije v energetske
sisteme, vključno z njegovo uporabo kot konkurenčnega medija za
skladiščenje električne energije, proizvedene iz obnovljivih virov
energije.
Člen 3
Finančni prispevek Unije
1.           Največji prispevek
Unije, vključno s sredstvi Efte, Skupnemu podjetju 2 za GCV za pokrivanje
upravnih stroškov in operativnih stroškov znaša 700 milijonov EUR in
obsega: 
(c)         
do 600 milijonov EUR, kar ustreza
prispevku, namenjenemu skladno s členom 4(1),
(d)         
do 100 milijonov EUR za doseganje zneska,
ki ustreza morebitnim dodatnim prispevkom, ki presegajo najnižji znesek iz
člena 4(1).
Prispevek se izplača iz sredstev splošnega
proračuna Unije, dodeljenih posebnemu programu Obzorje 2020 za izvajanje
okvirnega programa Obzorje 2020, v skladu z ustreznimi določbami
člena 58(1)(c)(iv) ter členov 60 in 61 Uredbe (EU,
Euratom) št. 966/2012 za organe iz člena 209 navedene uredbe.
2.           Ureditve za finančni
prispevek Unije so določene v sporazumu o prenosu pooblastil in letnih
sporazumih o prenosu sredstev, ki jih skleneta Komisija v imenu Unije in Skupno
podjetje 2 za GCV.
3.           Sporazum o prenosu pooblastil
iz odstavka 2 obravnava elemente iz člena 58(3), členov 60
in 61 Uredbe (EU, Euratom) št. 966/2012, člena 40
Delegirane uredbe Komisije (EU) št. 1268/2012 ter med drugim tudi:
(a)         
zahteve za prispevek Skupnega podjetja 2 za GCV z
vidika ustreznih kazalnikov uspešnosti iz Priloge II k Sklepu
št. …/EU [posebni program za izvajanje okvirnega programa Obzorje 2020];
(b)         
zahteve za prispevek Skupnega podjetja 2 za GCV
glede spremljanja iz Priloge III k Sklepu št. …/EU [posebni program
za izvajanje okvirnega programa Obzorje 2020];
(c)         
posebne kazalnike uspešnosti, povezane z delovanjem
Skupnega podjetja 2 za GCV;
(d)         
dogovore glede zagotavljanja podatkov, ki jih
potrebuje Komisija, da lahko izpolni svoje obveznosti glede razširjanja
informacij in poročanja;
(e)         
uporabo in spremembe človeških virov, zlasti
zaposlovanje po funkcionalnih skupinah, razredih in kategorijah, izvajanje ponovnega
razvrščanja in morebitne spremembe števila osebja.
Člen 4
Prispevki članov, ki niso Unija
1.           Člani Skupnega podjetja
2 za GCV, ki niso Unija, zagotovijo ali uredijo, da subjekti v njihovi sestavi
zagotovijo skupni prispevek vsaj 400 milijonov EUR v obdobju iz
člena 1.
2.           Prispevek iz odstavka 1
sestavljajo:
(a)         
prispevki Skupnemu podjetju 2 za GCV, ki so
določeni v klavzuli 13(2) in klavzuli 13(3)(b) statuta, ki je v
Prilogi,
(b)         
prispevki v naravi v višini vsaj 300 milijonov
EUR v obdobju iz člena 1, ki jih zagotovijo člani, ki niso Unija, ali
subjekti v njihovi sestavi in jih sestavljajo stroški, nastali pri teh
subjektih pri izvajanju dodatnih dejavnosti zunaj načrta dela Skupnega
podjetja 2 za GCV, ki prispevajo k doseganju ciljev skupne tehnološke pobude za
GCV. Ti stroški se lahko krijejo iz drugih programov financiranja Unije v
skladu z veljavnimi pravili in postopki. V takšnih primerih financiranje s
strani Unije ne nadomesti nedenarnih prispevkov članov, ki niso Unija, ali
subjektov v njihovi sestavi.
Navedeni stroški iz točke (b) niso
upravičeni glede finančne podpore Skupnega podjetja 2 za GCV.
Ustrezne dejavnosti se določijo v letnem načrtu dodatnih dejavnosti,
v katerem se navedejo ocenjene vrednosti navedenih prispevkov.
3.           Člani Skupnega podjetja
2 za GCV, razen Unije, vsako leto do 31. januarja poročajo upravnemu
odboru Skupnega podjetja 2 za GCV o vrednosti prispevkov iz odstavka 2,
zagotovljenih za vsako preteklo poslovno leto.
4.           Za namene vrednotenja
prispevkov iz točke (b) odstavka 2 in klavzule 13(3)(b) statuta, ki je v
Prilogi, se stroški določijo v skladu z običajno prakso stroškovnega
računovodstva zadevnih subjektov, računovodskimi standardi, ki se
uporabljajo v državi, v kateri ima posamezni subjekt sedež, in veljavnimi
mednarodnimi računovodskimi standardi / mednarodnimi standardi
računovodskega poročanja. Stroške potrdi neodvisni zunanji revizor,
ki ga imenuje zadevni subjekt. Vrednotenje prispevkov preveri Skupno podjetje 2
za GCV. Če obstajajo nejasnosti, lahko vrednotenje pregleda Skupno
podjetje 2 za GCV.
5.           Če navedeni člani
ali subjekti v njihovi sestavi ne zagotovijo prispevka iz odstavka 2, oziroma
prispevajo le delno ali z zamudo, lahko Komisija ukine, sorazmerno zniža ali
začasno ustavi finančni prispevek Skupnemu podjetju 2 za GCV ali
začne postopek za likvidacijo iz klavzule 21(2) statuta v Prilogi.
Člen 5
Finančna pravila
Skupno podjetje 2 za GCV sprejme posebna
finančna pravila v skladu s členom 209 Uredbe (EU, Euratom) št.
966/2012 in Uredbo (EU) št. ... [Delegirana uredba o vzorčnih
finančnih predpisih za javno-zasebna partnerstva.]
Člen 6
Osebje
1.           Za osebje, ki ga zaposli
Skupno podjetje 2 za GCV, se uporabljajo kadrovski predpisi za uradnike in
pogoji za zaposlitev drugih uslužbencev Evropske unije, določeni v Uredbi
Sveta (EGS, Euratom, ESPJ) št 259/68[20]
ter predpisi, sprejeti s sporazumom med institucijami Unije, za uveljavljanje
navedenih kadrovskih predpisov in navedenih pogojev za zaposlitev drugih
uslužbencev.
2.           Upravni odbor glede osebja
Skupnega podjetja 2 za GCV izvaja pooblastila, ki jih podeljujejo kadrovski
predpisi organu, pristojnemu za imenovanje, in pogoji za zaposlitev drugih
uslužbencev pristojnemu organu, ki je pooblaščen za sklepanje pogodbe o
zaposlitvi (v nadaljnjem besedilu: pooblastila pristojnega organa za
imenovanja);
Upravni odbor v skladu s členom 110
kadrovskih predpisov sprejme odločitev na podlagi člena 2(1)
kadrovskih predpisov in člena 6 pogojev za zaposlitev drugih
uslužbencev o dodelitvi ustreznih pooblastil pristojnega organa za imenovanja
izvršnemu direktorju in opredelitvi pogojev, v skladu s katerimi se lahko ta
dodelitev pooblastil začasno prekine. Izvršni direktor ima dovoljenje za
nadaljnji prenos teh pooblastil.
Zaradi izjemnih okoliščin lahko upravni odbor
z odločbo začasno prekine prenos pooblastila pristojnega organa za
imenovanja na izvršnega direktorja in tudi pooblastil, ki jih je ta prenesel na
druge, ter jih izvaja sam ali pa jih prenese na enega od svojih članov ali
uslužbenca Skupnega podjetja, ki ni izvršni direktor.
3.           Upravni odbor sprejme
ustrezna izvedbena pravila h kadrovskim predpisom in pogojem za zaposlitev
drugih uslužbencev v skladu s členom 110 kadrovskih predpisov.
4.           Število osebja se določi
v kadrovskem načrtu Skupnega podjetja 2 za GCV, v katerem se navede število
začasnih delovnih mest po funkcionalnih skupinah in razredih ter število
pogodbenega osebja, izraženo v ekvivalentu polnega delovnega časa, v
skladu z letnim proračunom.
5.           Osebje Skupnega podjetja 2 za
GCV je sestavljeno iz začasnega in pogodbenega osebja.
6.           Vse stroške v zvezi z osebjem
krije Skupno podjetje 2 za GCV.
Člen 7
Napoteni nacionalni strokovnjaki in pripravniki
1.           Skupno podjetje 2 za GCV
lahko uporablja napotene nacionalne strokovnjake in pripravnike, ki niso
zaposleni v Skupnem podjetju. Število napotenih nacionalnih strokovnjakov,
izraženo v ekvivalentu polnega delovnega časa, se prišteje k podatkom o
osebju iz člena 6(4) te uredbe v skladu z letnim proračunom.
2.           Upravni odbor sprejme sklep o
določitvi pravil za napotovanje nacionalnih strokovnjakov v Skupno
podjetje 2 za GCV in uporabi pripravnikov.
Člen 8
Privilegiji in imunitete
Za Skupno podjetje 2 za GCV in njegovo osebje
se uporablja Protokol o privilegijih in imunitetah Unije.
Člen 9
Odgovornost Skupnega podjetja 2 za GCV
1.           Pogodbeno odgovornost
Skupnega podjetja 2 za GCV urejajo ustrezne pogodbene določbe in pravo, ki
se uporablja za zadevni sporazum, sklep ali pogodbo.
2.           V primeru nepogodbene
odgovornosti Skupno podjetje 2 za GCV v skladu s splošnimi načeli, ki so
skupna pravnim ureditvam držav članic, povrne kakršno koli škodo, ki so jo
povzročili njegovi uslužbenci pri opravljanju svojih dolžnosti.
3.           Vsako izplačilo Skupnega
podjetja 2 za GCV v zvezi z odgovornostjo iz odstavkov 1 in 2 ter
stroški in izdatki, nastali v povezavi s tem, se štejejo za izdatke Skupnega
podjetja 2 za GCV in krijejo iz sredstev Skupnega podjetja 2 za GCV.
4.           Skupno podjetje 2 za GCV je
izključno odgovorno za izpolnjevanje svojih obveznosti.
Člen 10
Pristojnost Sodišča in pravo, ki se uporablja 
1.           Sodišče je pristojno v
skladu s pogoji iz Pogodbe in v naslednjih primerih:
(a)         
za odločanje v vseh sporih med člani, ki
se nanašajo na vsebino te uredbe;
(b)         
za odločanje na podlagi arbitražnih klavzul v
sporazumih, sklepih ali pogodbah, ki jih sklene Skupno podjetje 2 za GCV;
(c)         
za odločanje v sporih v zvezi z nadomestilom
škode, ki jo povzroči osebje Skupnega podjetja 2 za GCV pri opravljanju
svojih dolžnosti;
(d)         
v kakršnem koli sporu med Skupnim podjetjem 2 za
GCV in njegovimi uslužbenci v mejah in pod pogoji, določenimi v kadrovskih
predpisih za uradnike in pogojih za zaposlitev drugih uslužbencev Evropske
unije.
2.           Za vse zadeve, ki niso zajete
v tej uredbi ali v drugih pravnih aktih Unije, se uporablja zakonodaja države,
v kateri je sedež Skupnega podjetja 2 za GCV.
Člen 11
Ocenjevanje
1.           Komisija opravi vmesno oceno
Skupnega podjetja 2 za GCV do 31. decembra 2017, v kateri oceni
predvsem stopnjo sodelovanja članov, ki niso Unija, subjektov v njihovi
sestavi in drugih pravnih subjektov v posrednih ukrepih ter njihov prispevek k
posrednim ukrepom. Komisija sporoči rezultate ocene, skupaj s svojimi
pripombami, Evropskemu parlamentu in Svetu do 30. junija 2018.
2.           Komisija lahko na podlagi
vmesne ocene iz prvega odstavka ukrepa v skladu s členom 4(5) ali
sprejme kateri koli drug ustrezen ukrep.
3.           Komisija opravi končno
oceno Skupnega podjetja 2 za GCV v šestih mesecih po likvidaciji Skupnega
podjetja 2 za GCV, vendar najpozneje dve leti po začetku postopka
likvidacije iz klavzule 21 statuta iz Priloge. Rezultati navedene
končne ocene se predložijo Evropskemu parlamentu in Svetu.
Člen 12
Razrešnica
1.           Razrešnica za izvrševanje
proračuna v zvezi s prispevkom Unije Skupnemu podjetju 2 za GCV je
sestavni del razrešnice, ki jo da Evropski parlament Komisiji na
priporočilo Sveta v skladu s postopkom iz člena 319 Pogodbe.
2.           Skupno podjetje 2 za GCV
tesno sodeluje z institucijami, ki so vključene v postopek podelitve
razrešnice, in po potrebi zagotovi vse potrebne dodatne informacije. V zvezi s
tem se lahko od Skupnega podjetja zahteva, da se udeležuje sestankov z
ustreznimi institucijami ali organi in pomaga odredbodajalcu Komisije na
podlagi prenosa pooblastil.
Člen 13
Naknadni pregledi
1.           Naknadni pregledi odhodkov za
posredne ukrepe se opravlja Skupno podjetje 2 za GCV v skladu s
členom 23 Uredbe (EU) št. … [okvirni program Obzorje 2020]
kot del posrednih ukrepov okvirnega programa Obzorje 2020.
2.           Da bi zagotovila skladnost,
se lahko Komisija odloči, da bo preglede iz odstavka 1 opravila sama.
Člen 14
Zaščita finančnih interesov članov
1.           Ne glede na
klavzulo 17(4) statuta iz Priloge Skupno podjetje 2 za GCV omogoči
osebju Komisije in drugim osebam, ki jih je ta pooblastila, ter Računskemu
sodišču dostop do svojih lokacij in prostorov ter do vseh podatkov,
vključno s podatki v elektronski obliki, ki so potrebni za izvajanje
pregledov.
2.           Evropski urad za boj proti
goljufijam (OLAF) lahko na podlagi določb in postopkov iz Uredbe (ES)
št. 1073/1999 Evropskega parlamenta in Sveta z dne 25. maja 1999
o preiskavah, ki jih izvaja Evropski urad za boj proti goljufijam (OLAF)[21], ter Uredbe Sveta (Euratom,
ES) št. 2185/96 z dne 11. novembra 1996 o pregledih in inšpekcijah na
kraju samem, ki jih opravlja Komisija za zaščito finančnih interesov
Evropskih skupnosti pred goljufijami in drugimi nepravilnostmi, opravi
preiskave, vključno s pregledi in inšpekcijami na kraju samem [22], da bi v zvezi s sporazumom,
sklepom ali pogodbo, financirano v skladu s to uredbo, ugotovil morebitne
primere goljufije, korupcije ali drugih nezakonitih ravnanj, ki škodijo
finančnim interesom Unije.
3.           Ne glede na odstavka 1 in 2,
pogodbe, sporazumi in sklepi, ki izhajajo iz izvajanja te uredbe, vsebujejo
določbe, ki izrecno pooblaščajo Komisijo, Skupno podjetje 2 za GCV,
Računsko sodišče in OLAF za izvajanje takšnih pregledov in preiskav v
skladu z njihovimi pristojnostmi.
4.           Skupno podjetje 2 za GCV
zagotovi, da so finančni interesi članov ustrezno zaščiteni, in
sicer z izvajanjem ali naročanjem ustreznih notranjih in zunanjih kontrol.
5.           Skupno podjetje 2 za GCV pristopi
k medinstitucionalnemu sporazumu z dne 25. maja 1999, sklenjenem med
Evropskim parlamentom, Svetom in Komisijo v zvezi z notranjimi preiskavami, ki
jih izvaja OLAF[23].
Skupno podjetje 2 za GCV sprejme potrebne ukrepe za lažje izvajanje notranjih
preiskav, ki jih vodi OLAF.
Člen 15
Zaupnost
Ne glede na člen 16 Skupno podjetje 2 za
GCV zagotovi zaščito občutljivih informacij, katerih razkritje bi
lahko ogrozilo interese njegovih članov ali udeleženih v dejavnosti
Skupnega podjetja 2 za GCV.
Člen 16
Preglednost
1.           Za dokumente, ki jih hrani
Skupno podjetje 2 za GCV, se uporablja Uredba (ES) št. 1049/2001
Evropskega parlamenta in Sveta o dostopu javnosti do dokumentov Evropskega
parlamenta, Sveta in Komisije[24].
2.           Skupno podjetje 2 za GCV
lahko sprejme praktično ureditev za izvajanje Uredbe (ES)
št. 1049/2001.
3.           Ne glede na člen 10 se
lahko zoper odločitve, ki jih Skupno podjetje 2 za GCV sprejme na podlagi
člena 8 Uredbe (ES) št. 1049/2001, v skladu s pogoji iz
člena 228 Pogodbe vloži pritožba pri varuhu človekovih pravic.
Člen 17
Pravila za sodelovanje in razširjanje rezultatov
Za ukrepe, ki jih financira Skupno podjetje 2
za GCV, se uporablja Uredba (EU) št. … [pravila za sodelovanje v
programu Obzorje 2020 in razširjanje njegovih rezultatov]. V skladu z
navedeno uredbo se šteje, da je Skupno podjetje 2 za GCV organ za financiranje
in zagotavlja finančno podporo za posredne ukrepe, kot je določeno v
klavzuli 1 statuta iz Priloge.
Člen 18
Podpora države gostiteljice
Skupno podjetje 2 za GCV in država, v kateri
je sedež podjetja, lahko skleneta upravni sporazum o privilegijih in imunitetah
ter drugi podpori, ki jih navedena država zagotovi Skupnemu
podjetju 2 za GCV.
Člen 19
Razveljavitev in prehodne določbe
1.           Uredba (ES) št. 521/2008
o ustanovitvi Skupnega podjetja za gorivne celice in vodik se razveljavi z
učinkom od 1. januarja 2014.
2.           Ne glede na odstavek 1
se ukrepi, ki so se začeli izvajati v skladu z Uredbo (ES)
št. 521/2008, in finančne obveznosti, povezane z navedenimi ukrepi,
še naprej urejajo z navedeno uredbo, dokler niso dokončani.
Vmesna ocena iz člena 11(1)
vključuje končno oceno delovanja Skupnega podjetja za GCV v
skladu z Uredbo (ES) št. 521/2008.
3.           Ta uredba ne vpliva na
pravice in obveznosti osebja, zaposlenega v skladu z Uredbo (ES) št. 521/2008.
Pogodbe o zaposlitvi osebja iz prvega pododstavka
se lahko obnovijo v skladu s to uredbo in kadrovskimi predpisi.
Zlasti se izvršnega direktorja, imenovanega v
skladu z Uredbo št. 521/2008, za preostanek njegovega mandata imenuje na
funkcijo izvršnega direktorja, kot je določena s to uredbo, z učinkom
od 1. januarja 2014. Ostali pogoji pogodbe se ne spremenijo.
4.           Če med člani ni
drugače dogovorjeno v skladu z Uredbo (ES) št. 521/2008, se vse
pravice in obveznosti, vključno s sredstvi, dolgovi ali odgovornostmi
članov v skladu z navedeno uredbo, prenesejo na člane v skladu s to
uredbo.
5.           Vsa neporabljena sredstva v
skladu z Uredbo (ES) št. 521/2008 se prenesejo na Skupno podjetje 2 za
GCV.
Člen 20
Začetek veljavnosti
Ta uredba
začne veljati dvajseti dan po objavi v Uradnem listu Evropske unije.
Ta uredba je v celoti zavezujoča
in se neposredno uporablja v vseh državah članicah.
V Bruslju,
                                                                       Za
Svet
                                                                       Predsednik
PRILOGA: 
 STATUT SKUPNEGA PODJETJA 2 ZA GORIVNE CELICE IN VODIK
1 – Naloge
Skupno podjetje 2 za GCV izvaja naslednje
naloge:
(a)                   
finančno podpiranje posrednih ukrepov na
področju raziskav in inovacij, predvsem v obliki nepovratnih sredstev;
(b)                   
doseganje kritične mase raziskovalnih
prizadevanj, da industriji, javnim in zasebnim vlagateljem, oblikovalcem
odločitev ter drugim zainteresiranim stranem zagotavlja zaupanje, da bodo
začeli uvajati dolgoročne programe;
(c)                   
povezovanje raziskav in tehnološkega razvoja ter
osredotočenje na doseganje ciljev dolgoročne vzdržnosti in
industrijske konkurenčnosti za stroške, uspešnost in trajnost ter
odpravljanje kritičnih tehnoloških ozkih grl;
(d)                   
spodbujanje inovacij in nastanka novih vrednostnih
verig;
(e)                   
lajšanje sodelovanja med industrijo, univerzami in
raziskovalnimi centri;
(f)                     
spodbujanje vključevanja MSP v svoje dejavnosti
v skladu s cilji okvirnega programa Obzorje 2020;
(g)                   
izvajanje široko zastavljene
socio-tehnološko-ekonomsko raziskave za oceno in spremljanje tehnološkega
napredka in netehničnih ovir za vstop na trg;
(h)                   
spodbujanje razvoja novih ter pregledovanje
obstoječih predpisov in standardov za odpravo umetnih ovir za vstop na trg
ter za podpiranje zamenljivosti, interoperabilnosti, čezmejne trgovine in
izvoznih trgov;
(i)                     
zagotavljanje učinkovitega upravljanja
Skupnega podjetja za gorivne celice in vodik;
(j)                     
dodeljevanje finančnih sredstev Unije ter
aktiviranje sredstev iz zasebnega sektorja in drugih sredstev iz javnega
sektorja, ki so potrebna za izvajanje raziskovalnih in inovacijskih dejavnosti
na področju gorivnih celic in vodika;
(k)                   
spodbujanje in lajšanje vključevanja industrije
v dodatne dejavnosti, ki se izvajajo zunaj posrednih ukrepov;
(l)                     
dejavnosti obveščanja, sporočanja,
uporabe in razširjanja rezultatov s smiselno uporabo določb
člena 22 Uredbe (EU) št. …/2013 [okvirni program
Obzorje 2020];
(m)                 
vse druge naloge, ki so potrebne za doseganje
ciljev iz člena 2 te uredbe.
2 – Člani
Člani Skupnega podjetja 2 za GCV so:
(a)                   
Unija, ki jo zastopa Komisija,
(b)                   
po sprejetju tega statuta s potrditvenim dopisom –
New Energy World Industry Grouping AISBL, neprofitna organizacija, ustanovljena
po belgijski zakonodaji (številka registracije: 890025478, s sedežem v Bruslju,
Belgija) (v nadaljnjem besedilu: Industrijsko združenje) in
(c)                   
po sprejetju tega statuta s potrditvenim dopisom –
New European Research Grouping on Fuel Cells and Hydrogen AISBL, neprofitna
organizacija, ustanovljena po belgijski zakonodaji (številka registracije:
0897.679.372, s sedežem v Bruslju, Belgija) (v nadaljnjem besedilu:
Raziskovalno združenje).
3 – Spremembe
članstva
1.           Vsak član lahko odpove
članstvo v Skupnem podjetju 2 za GCV. Odpoved članstva začne
veljati in postane nepreklicna šest mesecev po obvestilu drugim članom. Od
takrat je nekdanji član oproščen vseh obveznosti, razen tistih, ki
jih je Skupno podjetje 2 za GCV določilo ali so nastale pred odpovedjo
članstva.
2.           Članstva v Skupnem
podjetju 2 za GCV ni dovoljeno prenesti na tretjo osebo brez predhodnega
soglasja upravnega odbora.
3.           Skupno podjetje 2 za GCV
takoj po vsaki spremembi članstva v skladu s to klavzulo na svoji spletni
strani objavi posodobljen seznam članov Skupnega podjetja 2 za GCV, skupaj
z datumom začetka veljavnosti takšnih sprememb.
4 – Organizacija
Skupnega podjetja 2 za GCV
1.           Organi Skupnega podjetja 2 za
GCV so:
(a)         
upravni odbor;
(b)         
izvršni direktor;
(c)         
znanstveni odbor;
(d)         
skupina predstavnikov držav;
(e)         
forum deležnikov.
2.           Znanstveni odbor, skupina
predstavnikov držav in forum deležnikov so svetovalni organi Skupnega podjetja
2 za GCV.
5 – Sestava
upravnega odbora
Upravni odbor sestavljajo:
(a)                   
trije predstavniki Komisije;
(b)                   
šest predstavnikov Industrijskega združenja, od
katerih vsaj eden zastopa MSP;
(c)                   
en predstavnik Raziskovalnega združenja.
6 – Delovanje
upravnega odbora
1.           Komisija ima 50 %
glasovalnih pravic. Glas Komisije je nedeljiv. Industrijsko združenje ima
43 % glasovalnih pravic in Raziskovalna skupina 7 % glasovalnih
pravic. Člani poskušajo po svojih najboljših močeh doseči
soglasje. Če soglasja ne dosežejo, upravni odbor odloča z večino
vsaj 75 % vseh glasov, vključno z glasovi odsotnih članov.
2.           Upravni odbor izvoli svojega
predsednika za dobo dveh let.
3.           Upravni odbor redno zaseda
vsaj dvakrat letno. Na zahtevo Komisije, večine predstavnikov
Industrijskega združenja in Raziskovalnega združenja ali na zahtevo predsednika
se lahko sestane na izrednem zasedanju. Seje upravnega odbora sklicuje predsednik
in običajno potekajo na sedežu Skupnega podjetja 2 za GCV.
Izvršni direktor ima pravico sodelovati v
razpravah, vendar nima glasovalne pravice.
Predsednik skupine predstavnikov držav ima
pravico, da se sestankov upravnega odbora udeleži kot opazovalec.
Upravni odbor lahko za vsak primer posebej na
svoje sestanke povabi druge osebe kot opazovalce, zlasti predstavnike
regionalnih organov Unije.
Predstavniki članov niso osebno odgovorni za
ukrepe, ki jih sprejmejo v vlogi predstavnikov v upravnem odboru.
Upravni odbor sprejme svoj poslovnik.
7 – Naloge
upravnega odbora
1.           Upravni odbor je v celoti
odgovoren za strateško usmerjanje in delovanje Skupnega podjetja 2 za GCV in
nadzira izvajanje njegovih dejavnosti.
2.           Upravni odbor izvaja zlasti
naslednje naloge:
(a)         
odloča o odpovedi članstva v Skupnem
podjetju 2 za GCV, če zadevni član ne izpolnjuje svojih obveznosti;
(b)         
sprejme finančna pravila Skupnega podjetja 2
za GCV v skladu s členom 5 te uredbe;
(c)         
sprejema letni proračun Skupnega podjetja 2 za
GCV, vključno s kadrovskim načrtom, v katerem se navede število
začasnih delovnih mest po funkcionalnih skupinah in razredih ter število
pogodbenega osebja in napotenih nacionalnih strokovnjakov, izraženo v
ekvivalentu polnega delovnega časa;
(d)         
izvršuje pooblastila v zvezi z osebjem v skladu s
členom 6(2) te uredbe;
(e)         
imenuje, razrešuje, podaljšuje mandat izvršnega
direktorja, mu zagotavlja smernice in spremlja njegovo delo;
(f)           
odobri organizacijsko strukturo programske pisarne
iz klavzule 9(5) na podlagi priporočila izvršnega direktorja;
(g)         
sprejema letni načrt dela in ustrezne ocene
izdatkov na podlagi predloga izvršnega direktorja ter po posvetovanju z
znanstvenim odborom in skupino predstavnikov držav;
(h)         
odobri letni načrt dodatnih dejavnosti iz
člena 4(2)(b) te uredbe na podlagi predloga članov, ki niso
Unija, in po potrebi po posvetovanju z ad hoc svetovalno skupino;
(i)           
odobri letne računovodske izkaze;
(j)           
odobri letno poročilo o dejavnostih,
vključno z ustreznimi izdatki;
(k)         
na ustrezen način zagotovi ustanovitev oddelka
za notranjo revizijo Skupnega podjetja 2 za GCV;
(l)           
odobri razpise in po potrebi z njimi povezana
pravila za predložitev, ocenjevanje, izbor , dodelitev sredstev in postopke
pregleda;
(m)       
odobri seznam ukrepov, ki so bili izbrani za
financiranje;
(n)         
določi politiko komuniciranja Skupnega
podjetja 2 za GCV na podlagi priporočila izvršnega direktorja;
(o)         
po potrebi določa pravila za izvajanje v
skladu s členom 6(3) te uredbe;
(p)         
po potrebi določa pravila za napotovanje
nacionalnih strokovnjakov na Skupno podjetje 2 za GCV ter uporabo pripravnikov
v skladu s členom 7 te uredbe;
(q)         
po potrebi ustanavlja dodatne svetovalne skupine,
ki delujejo poleg organov Skupnega podjetja 2 za GCV;
(r)          
po potrebi predloži Komisiji morebitne zahteve za
spremembo te uredbe, ki jih predlaga kateri koli član Skupnega podjetja 2
za GCV; 
(s)          
je odgovoren za naloge, za katere ni posebej
pristojen noben organ Skupnega podjetja 2 za GCV, in jih lahko dodeljuje enemu
od teh organov.
8 – Imenovanje,
razrešitev ali podaljšanje mandata izvršnega direktorja
1.           Izvršnega direktorja imenuje
upravni odbor na podlagi seznama kandidatov, ki jih predlaga Komisija, in na
podlagi javnega in preglednega izbirnega postopka. Komisija po potrebi v
postopek izbire vključi predstavnike drugih članov Skupnega podjetja
2 za GCV.
Ustrezna zastopanost drugih članov Skupnega
podjetja 2 za GCV se zagotovi zlasti v predizbirni fazi postopka izbire. Za ta
namen drugi člani Skupnega podjetja 2 za GCV soglasno imenujejo svojega
zastopnika in opazovalca v imenu upravnega odbora.
2.           Izvršni direktor je član
osebja in je zaposlen kot začasni uslužbenec Skupnega podjetja 2 za GCV v
skladu s točko (a) člena 2 pogojev za zaposlitev drugih
uslužbencev Unije.
Skupno podjetje 2 za GCV pri sklenitvi pogodbe z
izvršnim direktorjem zastopa predsednik upravnega odbora.
3.           Mandat izvršnega direktorja
traja tri leta. Ob koncu navedenega obdobja Komisija, ob ustreznem
vključevanju drugih članov Skupnega podjetja 2 za GCV, opravi oceno
uspešnosti izvršnega direktorja ter prihodnjih nalog in izzivov Skupnega
podjetja 2 za GCV.
4.           Na podlagi predloga Komisije,
v katerem je upoštevana ocena iz odstavka 3, lahko upravni odbor izvršnemu
direktorju podaljša mandat za največ štiri leta.
5.           Izvršni direktor, katerega
mandat je bil podaljšan, ne more sodelovati v drugem izbirnem postopku za isto
delovno mesto ob koncu celotnega obdobja.
6.           Izvršnega direktorja se lahko
razreši le s sklepom upravnega odbora na podlagi predloga Komisije, pri katerem
so bili po potrebi vključeni drugi člani Skupnega podjetja 2 za GCV.
9 – Naloge izvršnega
direktorja
1.           Izvršni direktor je glavni
izvršilni organ, odgovoren za vsakodnevno upravljanje Skupnega podjetja 2 za
GCV v skladu z odločitvami upravnega odbora.
2.           Izvršni direktor je zakoniti
zastopnik Skupnega podjetja 2 za GCV. Odgovarja upravnemu odboru.
3.           Izvršni direktor izvaja
proračun Skupnega podjetja 2 za GCV.
4.           Izvršni direktor neodvisno
opravlja zlasti naslednje naloge:
(a)         
pripravlja in predloži v odobritev upravnemu odboru
letni proračun, vključno z ustreznim kadrovskim načrtom, v katerem
se navede število začasnih delovnih mest za vsak razred in funkcionalno
skupino ter število pogodbenega osebja in napotenih nacionalnih strokovnjakov,
izraženo v ekvivalentu polnega delovnega časa;
(b)         
pripravi in predloži upravnemu odboru v odobritev
letni načrt dela in ustrezne ocene izdatkov;
(c)         
predloži upravnemu odboru v odobritev letne
zaključne račune;
(d)         
pripravi in predloži upravnemu odboru v odobritev
letno poročilo o dejavnostih, vključno z ustreznimi izdatki;
(e)         
predloži upravnemu odboru poročilo o prispevkih
v naravi za posredne ukrepe, kot je določeno v klavzuli 13(3)(b) statuta v
Prilogi
(f)           
predloži upravnemu odboru v odobritev seznam
predlogov, ki bodo izbrani za financiranje;
(g)         
podpisuje posamezne sporazume ali sklepe o
dodelitvi nepovratnih sredstev;
(h)         
podpisuje pogodbe o izvedbi javnih naročil;
(i)           
izvaja politiko komuniciranja Skupnega podjetja 2
za GCV;
(j)           
organizira, usmerja in nadzoruje delovanje osebja
Skupnega podjetja 2 za GCV v okviru omejitev prenosa pooblastil upravnega
odbora, določenih v členu 6(2) te uredbe;
(k)         
vzpostavi in zagotovi delovanje uspešnega in
učinkovitega sistema notranje kontrole ter upravnemu odboru poroča o
vseh večjih spremembah sistema;
(l)           
zagotovi izvajanje ocen tveganja in obvladovanja
tveganja;
(m)       
sprejme vse druge ukrepe, potrebne za ocenjevanje
napredka Skupnega podjetja 2 za GCV pri doseganju ciljev;
(n)         
opravlja vse druge naloge, ki jih izvršnemu
direktorju zaupa ali naloži upravni odbor.
5.           Izvršni direktor vzpostavi
programsko pisarno, ki v okviru njegove pristojnosti izvaja vse podporne naloge,
ki izhajajo iz te uredbe. Programsko pisarno sestavlja osebje Skupnega podjetja
2 za GCV in opravlja zlasti naslednje naloge:
(a)         
zagotavlja podporo pri uvajanju in upravljanju
ustreznega računovodskega sistema v skladu s finančnimi pravili
Skupnega podjetja 2 za GCV;
(b)         
upravlja razpise v skladu z letnim načrtom
dela, ter upravlja in usklajuje sporazume ali sklepe;
(c)         
zagotavlja članom in drugim organom Skupnega
podjetja 2 za GCV vse ustrezne podatke in podporo za izvajanje njihovih nalog
in kot odziv na njihove posebne zahteve;
(d)         
deluje kot sekretariat organov Skupnega podjetja 2
za GCV in zagotavlja podporo morebitnim svetovalnim skupinam, ki jih ustanovi
upravni odbor.
10 – Znanstveni
odbor
1.           Znanstveni odbor sestavlja
največ devet članov. Predsednika izvolijo izmed svojih članov.
2.           V članstvu so
uravnoteženo zastopani svetovno priznani strokovnjaki iz akademskih krogov,
industrije in regulativnih organov. Člani znanstvenega odbora skupaj
razpolagajo s potrebnimi znanstvenimi kompetencami ter strokovnim znanjem in
izkušnjami o celotnem tehničnem procesu, ki so potrebni za pripravo
znanstveno utemeljenih priporočil za Skupno podjetje 2 za GCV.
3.           Upravni odbor določi
posebna merila in izbirni postopek za sestavo znanstvenega odbora ter imenuje
njegove člane. Upravni odbor upošteva možne kandidate, ki jih predlaga
skupina predstavnikov držav v Skupnem podjetju 2 za gorivne celice in vodik.
4.           Znanstveni odbor izvaja
naslednje naloge:
(a)         
svetuje o prednostnih znanstvenih nalogah, ki jih
je treba obravnavati v letnih načrtih;
(b)         
svetuje o znanstvenih dosežkih, opisanih v letnem
poročilu o dejavnostih.
5.           Znanstveni odbor se sestane
najmanj enkrat na leto. Sestanke sklicuje predsednik skupine.
6.           Znanstveni odbor lahko v
dogovoru s predsednikom povabi druge osebe, da sodelujejo na njegovih
sestankih.
7.           Znanstveni odbor sprejme svoj
poslovnik.
11 – Skupina
predstavnikov držav
1.           Skupino predstavnikov držav v
Skupnem podjetju 2 za GCV sestavljajo po en predstavnik iz vsake države
članice in vsake države, ki se je pridružila okvirnemu programu
Obzorje 2020. Skupina med svojimi člani izvoli predsednika.
2.           Skupina predstavnikov držav
se sestane najmanj enkrat na leto. Sestanke sklicuje predsednik skupine.
Sestankov se udeležijo izvršni direktor in predsednik upravnega odbora ali
njuna predstavnika.
Predsednik skupine predstavnikov držav lahko na
svoje sestanke povabi druge osebe kot opazovalce, zlasti predstavnike
regionalnih organov Unije.
3.           Skupina predstavnikov držav
zlasti preučuje informacije in daje mnenja o naslednjih zadevah:
(a)         
napredku programa v Skupnem podjetju 2 za GCV in
doseganju njegovih ciljev;
(b)         
posodabljanju strateške usmeritve;
(c)         
povezavah z okvirnim programom Obzorje 2020;
(d)         
letnih načrtih dela;
(e)         
sodelovanju MSP.
4.           Skupina predstavnikov držav
zagotavlja Skupnemu podjetju 2 za GCV tudi informacije in deluje kot vmesnik s
podjetjem pri naslednjih zadevah:
(a)         
stanju ustreznih nacionalnih ali regionalnih
programov raziskav in inovacij ter ugotavljanju možnih področij za
sodelovanje, vključno z uvajanjem tehnologij GCV;
(b)         
posebnih ukrepih, sprejetih na nacionalni ali
regionalni ravni v zvezi s dogodki za razširjanje ugotovitev, specializiranimi
tehničnimi delavnicami in dejavnostmi sporočanja.
5.           Skupina predstavnikov držav
lahko za Skupno podjetje 2 za GCV na lastno pobudo pripravi priporočila o
tehničnih, vodstvenih in finančnih zadevah, zlasti če se te
nanašajo na nacionalne ali regionalne interese.
Skupno podjetje 2 za GCV obvesti skupino
predstavnikov držav o nadaljnjem ukrepanju v skladu s temi priporočili.
6.           Skupina predstavnikov držav v
Skupnem podjetju 2 za gorivne celice in vodik sprejme svoj poslovnik.
12 – Forum
deležnikov
1.           Forum deležnikov je odprt za
vse javne in zasebne deležnike ter mednarodne interesne skupine iz držav
članic, pridruženih držav in drugih držav.
2.           Forum deležnikov je seznanjen
z dejavnostmi Skupnega podjetja 2 za GCV in povabljen k predložitvi pripomb.
3.           Sestanke foruma deležnikov
sklicuje izvršni direktor.
13 – Viri
financiranja
1.           Skupno podjetje 2 za GCV
skupaj financirajo Unija in člani, ki niso Unija, ali subjekti v njihovi
sestavi s finančnimi prispevki, plačanimi v obrokih, ter prispevki v
obliki stroškov, ki so jih imeli pri izvajanju posrednih ukrepov, ki jih Skupno
podjetje 2 za GCV ne povrne.
2.           Upravni stroški Skupnega
podjetja 2 za GCV ne presegajo 40 milijonov EUR in se krijejo s
finančnimi prispevki, ki se letno porazdelijo med Unijo in člane, ki
niso Unija. Unija bo prispevala 50 %, Industrijsko združenje 43 % in
Raziskovalno združenje 7 %. Če se del prispevkov za upravne stroške
ne porabi, je lahko na voljo za kritje operativnih stroškov Skupnega podjetja 2
za GCV.
3.           Operativni stroški Skupnega
podjetja 2 za GCV se krijejo iz:
(a)         
finančnega prispevka Unije;
(b)         
prispevkov v naravi subjektov v sestavi članov,
ki niso Unija, ki sodelujejo v posrednih ukrepih, v obliki stroškov, ki
nastajajo pri njih pri izvajanju posrednih ukrepov, zmanjšanih za prispevke
Skupnega podjetja 2 za GCV in vse druge prispevke Unije za kritje teh stroškov.
4.           Viri Skupnega podjetja 2 za
GCV, ki so vključeni v proračun podjetja, so sestavljeni iz
naslednjih prispevkov:
(a)         
finančnih prispevkov članov za upravne
stroške;
(b)         
finančnega prispevka Unije za operativne
stroške
(c)         
vseh prihodkov, ki jih ustvari Skupno podjetje 2 za
GCV;
(d)         
morebitnih drugih finančnih prispevkov, sredstev
in prihodkov.
Obresti na prispevke, ki jih Skupnemu podjetju 2
za GCV plačajo člani, se štejejo za prihodek podjetja.
5.           Vsi viri Skupnega podjetja 2
za GCV in njegove dejavnosti so namenjeni uresničevanju ciljev iz
člena 2 te uredbe.
6.           Skupno podjetje 2 za GCV je
lastnik vseh sredstev, ki jih ustvari samo ali so mu bila dodeljena za
izpolnjevanje ciljev iz člena 2 te uredbe.
7.           Prihodki, ki presegajo
stroške, se ne izplačajo članom Skupnega podjetja 2 za GCV, razen v
primeru likvidacije Skupnega podjetja 2 za GCV v skladu s klavzulo 21.
14 –
Finančne obveznosti
Finančne obveznosti Skupnega podjetja 2
za GCV ne presegajo zneska finančnih sredstev, ki je na voljo oziroma ga v
proračun podjetja vplačajo njegovi člani.
15 –
Proračunsko leto
Proračunsko leto traja od
1. januarja do 31. decembra.
16 – Operativno
in finančno načrtovanje
1.           Izvršni direktor upravnemu
odboru predloži v sprejem osnutek letnega načrta dela, ki vključuje
podrobni načrt raziskovalnih in inovacijskih dejavnosti, upravnih
dejavnosti in ustrezno oceno izdatkov za prihodnje leto. Osnutek načrta
dela vključuje tudi ocenjeno vrednost prispevkov, ki jih je treba
zagotoviti v skladu s klavzulo 13(3)(b).
2.           Letni načrt dela za
določeno leto se sprejme do konca preteklega leta. Letni načrt dela
se objavi.
3.           Izvršni direktor pripravi
osnutek letnega proračuna za naslednje leto in ga predloži v sprejetje
upravnemu odboru.
4.           Upravni odbor sprejme letni
proračun za določeno leto do konca preteklega leta.
5.           Letni proračun se
spremeni, da upošteva znesek prispevka Unije, določen v proračunu
Unije.
17 – Operativno
in finančno poročanje
1.           Izvršni direktor letno
poroča upravnemu odboru o izvajanju svojih nalog v skladu s
finančnimi pravili Skupnega podjetja 2 za GCV.
Izvršni direktor vsako leto do 15. februarja
upravnemu odboru predloži v odobritev letno poročilo o dejavnosti in
napredku, ki ga je Skupno podjetje 2 za GCV doseglo v preteklem koledarskem
letu, zlasti v primerjavi z letnim načrtom dela za navedeno leto. To
poročilo med drugim vključuje informacije o naslednjih zadevah:
(a)         
izvedenih ukrepih na področju raziskav,
inovacij in drugih ukrepih ter ustreznih izdatkih;
(b)         
predloženih ukrepih, skupaj z njihovo
razčlenitvijo po vrstah udeležencev, vključno z MSP, in po državah;
(c)         
ukrepih, ki so bili izbrani za financiranje, skupaj
z njihovo razčlenitvijo po vrstah udeležencev, vključno z MSP, in po
državah, ter navedbo prispevka Skupnega podjetja 2 za GCV za posamezne
udeležence in ukrepe.
2.           Potem ko upravni odbor odobri
letno poročilo o dejavnostih, se to objavi.
3.           Skupno podjetje 2 za GCV
letno poroča Komisiji v skladu s členom 60(5) Uredbe (EU,
Euratom) št. 966/2012.
4.           Računovodske izkaze
Skupnega podjetja 2 za GCV pregleda neodvisni revizijski organ iz
člena 60(5) Uredbe (EU, Euratom) št. 966/2012.
Računovodskih izkazov Skupnega podjetja 2 za
GCV ne pregleduje Računsko sodišče.
18 – Notranja
revizija 
Notranji revizor Komisije ima glede Skupnega
podjetja 2 za GCV enaka pooblastila, kot jih ima v zvezi s Komisijo.
19 – Odgovornost
članov in zavarovanje
1.           Finančna odgovornost
članov za dolgove Skupnega podjetja 2 za GCV je omejena na njihov
prispevek, ki so ga že nakazali za upravne stroške.
2.           Skupno podjetje 2 za GCV
sklene in vzdržuje ustrezna zavarovanja.
20 – Nasprotje
interesov
1.           Skupno podjetje 2 za GCV ter
njegovi organi in osebje se pri izvajanju svojih dejavnosti izogibajo
vsakršnemu nasprotju interesov.
2.           Upravni odbor Skupnega
podjetja 2 za GCV lahko sprejme pravila za preprečevanje in obvladovanje
nasprotij interesov za svoje člane, organe in osebje. V navedenih pravilih
je treba posebno pozornost posvetiti preprečevanju nasprotja interesov, ki
bi lahko nastali pri predstavnikih članov v upravnem odboru.
21 – Likvidacija
1.           Skupno podjetje 2 za GCV se
likvidira na koncu obdobja iz člena 1 te uredbe.
2.           Postopek likvidacije se
začne samodejno, če iz Skupnega podjetja 2 za GCV izstopi Komisija
ali vsi člani, ki niso Unija.
3.           Za vodenje postopkov v zvezi
z likvidacijo Skupnega podjetja 2 za GCV upravni odbor imenuje enega ali
več likvidacijskih upraviteljev, ki spoštujejo odločitve upravnega
odbora.
4.           Kadar se Skupno podjetje 2 za
GCV likvidira, se njegova sredstva porabijo za pokritje njegovih obveznosti in
izdatkov, povezanih z likvidacijo. Vsi presežki se porazdelijo med člane v
času likvidacije, in sicer sorazmerno njihovim finančnim prispevkom
Skupnemu podjetju 2 za GCV. Vsi presežki, ki se dodelijo Uniji, se vrnejo v
proračun Unije.
5.           Vzpostavi se ad hoc postopek
za zagotovitev ustreznega upravljanja kakršnega koli sporazuma ali sklepa, ki
ga je sklenilo ali sprejelo Skupno podjetje 2 za GCV, in tudi kakršne koli
pogodbe o dobavi, sklenjeni za obdobje, daljše od obdobja obstoja podjetja.
OCENA FINANČNIH POSLEDIC
ZAKONODAJNEGA PREDLOGA
1.           OKVIR PREDLOGA/POBUDE
              1.1     Naslov predloga/pobude
              1.2     Zadevna
področja v strukturi ABM/ABB
              1.3     Vrsta
predloga/pobude
              1.4     Cilji
              1.5     Utemeljitev
predloga/pobude
              1.6     Trajanje
ukrepa in finančnih posledic
              1.7     Predvideni
načini upravljanja
2            UKREPI UPRAVLJANJA 
              2.1     Pravila
o spremljanju in poročanju
              2.2     Upravljavski
in kontrolni sistem
              2.3     Ukrepi
za preprečevanje goljufij in nepravilnosti
3            OCENA FINANČNIH POSLEDIC
PREDLOGA/POBUDE
              3.1     Zadevni
razdelki večletnega finančnega okvira in odhodkovne proračunske
vrstice
              3.2     Ocenjeni
učinki na odhodke
              3.2.1  Povzetek ocenjenih
učinkov na odhodke v mio.
              3.2.2  Ocena posledic za
odobritve Skupnega podjetja za gorivne celice in vodik
              3.2.3  Ocena učinka na
človeške vire Skupnega podjetja za gorivne celice in vodik
              3.2.4  Skladnost z
veljavnim večletnim finančnim okvirom
              3.2.5  Udeležba tretjih
oseb pri financiranju
              3.3     Ocenjene posledice za prihodke
OCENA
FINANČNIH POSLEDIC ZAKONODAJNEGA PREDLOGA
1.           OKVIR PREDLOGA/POBUDE 
1.1         Naslov predloga/pobude 
Predlog
uredbe Sveta o Skupnem podjetju 2 za gorivne celice in vodik
1.2         Zadevna področja v
strukturi ABM/ABB[25]

Obzorje
2020, okvirni program za raziskave in inovacije.
Obravnavani
družbeni izzivi so „zanesljiva, čista in učinkovita energija“ ter
„pametni, zeleni in integrirani prevoz“.
1.3         Vrsta predloga/pobude 
¨ Predlog/pobuda zadeva nov ukrep 
¨ Predlog/pobuda zadeva nov ukrep, ki je
nadaljevanje pilotnega projekta/pripravljalnega ukrepa[26] 
x Predlog/pobuda zadeva podaljšanje
obstoječega ukrepa 
¨ Predlog/pobuda zadeva ukrep z novo
usmeritvijo 
1.4         Cilji
1.4.1      Večletni strateški cilji
Komisije, ki naj bi bili doseženi s predlogom/pobudo
 Splošni cilj predlaganega nadaljevanja Skupnega podjetja za gorivne celice in vodik (GCV) v okviru programa Obzorje 2020 je prispevati k izvajanju optimalnega programa raziskav in inovacij na ravni EU ter v Uniji razviti močan, trajnosten in svetovno konkurenčni sektor gorivnih celic in vodika, zlasti zaradi: - zmanjšanja proizvodnih stroškov sistemov gorivnih celic, ki se bodo uporabljali v prometu, ter hkrati podaljšanja njihove življenjske dobe do ravni, ko bodo konkurenčni običajnim tehnologijam; - povečanja električnega izkoristka in trajnosti različnih gorivnih celic, ki se uporabljajo za proizvodnjo električne energije, in hkrati zmanjšanja stroškov do ravni, ko bodo konkurenčne običajnim tehnologijam; - povečanja energijske učinkovitosti proizvodnje vodika z elektrolizo vode in hkrati zmanjšanja stroškov kapitala, tako da bo kombinacija vodika in sistema gorivnih celic konkurenčna alternativam, ki so na voljo na trgu; - obsežnega prikaza izvedljivosti uporabe vodika kot konkurenčnega medija za skladiščenje električne energije, proizvedene iz obnovljivih virov energije. 
1.4.2      Pričakovani rezultati in
učinki
 Sposobnost Skupnega podjetja 2 za GCV za prispevanje k rasti, odpiranju delovnih mest in konkurenčnosti v Evropski uniji so opisane v točki 2.2 Ocene učinka. 
1.4.3      Kazalniki rezultatov in
učinkov 
 Za spremljanje Skupnega podjetja 2 za GCV v obdobju 2014-2020 je predlagan sklop ključnih kazalnikov uspešnosti (KPI) v skladu s posebnimi cilji programa. Področje || Opis KPI || Cilj || Kdaj? 
 Operativni cilj 1 || Zasebni in javni izdatki za raziskave, razvoj, inovacije in zgodnjo uporabo v Evropi (ki jih spodbudi Skupno podjetje) || > 1,4 milijarde EUR v obdobju 2014-2020 || do 2020 
 Operativni cilj 2 || Sodelovanje MSP v programu Skupnega podjetja || ≥25 % || vsak razpis za zbiranje predlogov 
 Operativni cilj 3 || Predstavitveni projekti skupnega podjetja 2 za GCV, izvedeni v državah članicah in regijah, ki koristijo strukturne sklade EU || 7 projektov || do 2020 
 Operativni cilj 4 || Čas do dodelitve sredstev (od zaprtja razpisa do podpisa pogodbe o dodelitvi sredstev) Čas za plačila || < 180 dni < 90 dni || vsak razpis za zbiranje predlogov 
1.5         Utemeljitev predloga/pobude
1.5.1      Potrebe, ki jih je treba
zadovoljiti kratkoročno ali dolgoročno 
               V okviru programa Obzorje 2020 bo Skupno podjetje 2 za GCV prispevalo k doseganju krovnega cilja pametne, trajnostne in vključujoče rasti s:               - povečevanjem deleža tehnologij gorivnih celic in vodika, uporabljenih v trajnostnih, nizkoogljičnih energetskih in prometnih sistemih;               - zagotavljanjem vodilne in konkurenčne industrije gorivnih celic in vodika na svetovni ravni;               - zagotavljanjem vključujoče rasti za evropsko industrijo gorivnih celic in vodika, s povečanjem in ohranjanjem delovnih mest. 
1.5.2      Dodana vrednost ukrepanja EU
               Pomoč na ravni EU bo zmanjšala razlike med nacionalnimi programi, njihovo razdrobljenost in morebitno prekrivanje. Zbiranje in usklajevanje raziskovalnih in razvojnih prizadevanj na ravni EU zagotavljata boljše možnosti za uspeh, in sicer zaradi nadnacionalne narave infrastrukture in tehnologij, ki jih je treba razviti, in tudi zaradi potrebe po doseganju zadostne mase sredstev.               Pomoč Evropske unije bo prispevala tudi k racionalizaciji raziskovalnih programov in zagotovila interoperabilnost razvitih sistemov. 
1.5.3      Spoznanja iz podobnih izkušenj
v preteklosti
               V prvi vmesni oceni Skupnega podjetja GCV, ustanovljenega leta 2008, ki je bila zaključena leta 2011, je bilo ugotovljeno, da je pristop Skupnega podjetja na splošno uspešen pri povečevanju javno-zasebnih dejavnosti na področju razvoja in predstavitev tehnologije ter da zagotavlja stabilnost raziskovalno-razvojni skupnosti. 
1.5.4      Skladnost in možnosti sinergij
z drugimi ustreznimi instrumenti
 To vprašanje je obravnavano v točkah 2.6, 3.2 in 5.9 dokumenta o oceni učinka, ki je priložen temu predlogu. 
1.6         Trajanje ukrepa in
finančnih posledic
x     Časovno omejen predlog/pobuda
x     Predlog/pobuda velja od 01/01/2014 to 31/12/2024
x     Finančne posledice med letoma 2014 in 2020 za prevzem
obveznosti in med letoma 2014 in 2024 za odobritev plačil
¨      Časovno neomejen predlog/pobuda
–     
Izvajanje z obdobjem uvajanja med letoma LLLL in
LLLL,
–     
ki mu sledi izvajanje predloga/pobude v celoti.
1.7         Predvideni načini
upravljanja[27] 
¨      Neposredno upravljanje – Komisija prek:
¨      izvajalskih agencij 
¨      Deljeno upravljanje z državami članicami:
x     Posredno upravljanje s prenosom nalog, povezanih z izvajanjem
proračuna na:
¨      mednarodne organizacije in njihove agencije (navedite);
¨      EIB in Evropsko investicijsko banko;
x     organe iz člena 209 finančne uredbe;
¨      subjekte javnega prava;
¨      subjekte zasebnega prava, ki opravljajo javne storitve, kolikor
ti subjekti zagotavljajo ustrezna finančna jamstva;
¨      subjekte zasebnega prava države članice, ki so
pooblaščeni za izvajanje javno-zasebnega partnerstva in ki zagotavljajo
ustrezna finančna jamstva;
¨      osebe, pooblaščene za izvajanje določenih ukrepov
skupne zunanje in varnostne politike (SZVP) v skladu z naslovom V Pogodbe o
Evropski uniji in opredeljene v zadevnem temeljnem aktu.
2.           UKREPI UPRAVLJANJA
2.1         Pravila o spremljanju in
poročanju
 Skupno podjetje 2 za GCV bo spremljano na podlagi vmesnih stikov, kot določa klavzula 17 statuta po Uredbi o Skupnem podjetju 2 za GCV, ter z vmesnimi in končnim ocenjevanjem, kot je določeno v členu 11 Uredbe. Dejavnosti Skupnega podjetja 2 za GCV bo nadzoroval tudi upravni odbor.   
2.2         Upravljavski in kontrolni
sistem
2.2.1      Ugotovljena tveganja
Komisija
bo prek odredbodajalca s prenosom pooblastil zagotovila, da bodo pravila, ki se
uporabljajo za Skupno podjetje 2 za GCV, v celoti izpolnjevala zahteve iz
členov 60 in 61 finančne uredbe. Ureditve za spremljanje,
vključno s članstvom v upravnem odboru Skupnega podjetja 2 za GCV,
ter ureditve za poročanje bodo zagotovile, da bodo službe Komisije lahko
izpolnjevale svoje zahteve v zvezi z odgovornostjo do kolegija in
proračunskega organa.
Okvir
notranjega nadzora za Skupno podjetje 2 za GCV temelji na:
-
izvajanju standardov notranjega nadzora, ki zagotavljajo vsaj enakovredna
jamstva kot standardi Komisije;
-
postopkih za izbiranje najboljših projektov na podlagi neodvisnega ocenjevanja
ter za njihovo preoblikovanje v pravne instrumente;
-
upravljanju projektov in pogodb v celotnem času izvajanja vsakega projekta;
- predhodnem
nadzoru vseh terjatev, vključno s prejemom revizijskih potrdil in
predhodnim potrjevanjem metod za izračun stroškov; 
-
naknadnih pregledih vzorca terjatev v okviru naknadnih pregledov
Obzorja 2020;
-
ter na znanstvenem vrednotenju rezultatov projektov.
Za
zmanjšanje vključenega tveganja glede nasprotja interesov v Skupnem
podjetju 2 za GCV so bili uvedeni različni ukrepi, zlasti enako število
glasov Komisije in partnerjev iz industrije v upravnem odboru, izbira izvršnega
direktorja s strani upravnega odbora na podlagi predloga Komisije, neodvisnost
osebja, ocenjevanja opravljajo neodvisni strokovnjaki na podlagi objavljenih
meril za izbiro ter mehanizmi za pritožbe in celovite izjave o morebitnih
interesih. Vzpostavitev etičnih in organizacijskih vrednot bo ena od
ključnih nalog Skupnega podjetja 2 za GCV, ki jo bo spremljala Komisija.
2.2.2      Načrtovani načini
kontrole
Notranji
revizor Komisije ima glede Skupnega podjetja enaka pooblastila, kot jih ima v
zvezi s Komisijo. Poleg tega lahko upravni odbor po potrebi uredi ustanovitev
oddelka za notranjo revizijo Skupnega podjetja. Izvršni direktor Skupnega
podjetja 2 za GCV bo moral vpeljati stroškovno učinkovit sistem notranje
kontrole in upravljanja. O sprejetem okviru notranjega nadzora bo moral
poročati Komisiji.
Komisija
bo spremljala tveganje za neskladnost na podlagi sistema poročanja, ki ga
bo razvila, ter na podlagi spremljanja rezultatov naknadnih pregledov
prejemnikov finančnih sredstev EU od Skupnega podjetja 2 za GCV v okviru
naknadnih pregledov, ki zajemajo celotni program Obzorje 2020.
Evropski
svet je 4. februarja 2011 sklenil, da „je ključnega pomena, da
se instrumenti EU, namenjeni spodbujanju raziskav, razvoja in inovacij,
poenostavijo […], zlasti z dogovorom med ustreznimi institucijami o novem
ravnotežju med zaupanjem in nadzorom ter med prevzemanjem tveganja in
izogibanjem temu“. Poleg tega Evropski parlament v svoji resoluciji z dne
11. novembra 2010 (P7_TA(2010)0401) o poenostavitvi izvajanja
okvirnih programov za raziskave izrecno podpira višje tveganje glede napak pri
financiranju raziskav in „izraža zaskrbljenost, da sta sedanji sistem in praksa
upravljanja 7. okvirnega programa pretirano usmerjena v nadzor“.
Deležniki
in institucije torej menijo, da bi bilo treba ob upoštevanju stopnje napak
upoštevati tudi celoten niz ciljev in interesov, zlasti uspeha politike na
področju raziskav, mednarodne konkurenčnosti in znanstvene
odličnosti. Hkrati pa obstaja jasna potreba po upravljanju proračuna
na učinkovit in uspešen način ter po preprečevanju goljufij in
izgub. 
Kot
je navedeno zgoraj, bo Komisija spremljala tveganje glede neskladnosti na
podlagi sistema poročanja, ki ga bo vzpostavila, ter na podlagi
spremljanja rezultatov naknadnih pregledov prejemnikov finančnih sredstev
EU od Skupnega podjetja 2 za GCV v okviru naknadnih pregledov, ki zajemajo
celotni program Obzorje 2020. 
2.2.3      Pričakovana stopnja
tveganja neskladnosti 
Kot
je Komisija poročala v oceni finančnih posledic zakonodajnega
predloga za Obzorje 2020, ostaja končni cilj doseči, da znaša
preostala stopnja napak manj kot 2 % skupnih odhodkov v celotnem obdobju
programa, in je v ta namen uvedla več ukrepov za poenostavitev. Vsekakor
je treba upoštevati druge cilje, postavljene zgoraj, in stroške kontrol.
Ker
so pravila za sodelovanje v Skupnem podjetju 2 za GCV v glavnem enaka pravilom,
ki jih bo uporabljala Komisija, in ker je profil tveganja pri populaciji
upravičencev podoben profilu, s katerim deluje Komisija, se lahko
predvideva, da bo stopnja napak podobna stopnji, ki jo je določila
Komisija za program Obzorje 2020.
Vse
podrobnosti o stopnji napak, pričakovani v zvezi z udeleženci, so na voljo
v oceni finančnih posledic zakonodajnega predloga za Obzorje 2020.
2.3         Ukrepi za preprečevanje
goljufij in nepravilnosti
Komisija
bo zagotovila, da bo Skupno podjetje 2 za GCV uporabljalo ustrezne ukrepe za
preprečevanje goljufij, korupcije in drugih nezakonitih ravnanj v vseh
fazah postopka upravljanja. Pri predlogu za Obzorje 2020 sta bila
opravljena preverjanje glede goljufij in ocena učinka. Na splošno bi
morali imeti predlagani ukrepi pozitiven učinek na preprečevanje
goljufij, zlasti večji poudarek na reviziji na podlagi tveganja ter
okrepljena znanstveno vrednotenje in nadzor.
Sedanje
Skupno podjetje za GCV že sodeluje s službami Komisije v zadevah, ki so
povezane z goljufijo in nepravilnostmi, in Komisija bo poskrbela, da se bo to
sodelovanje ohranilo in okrepilo.
Računsko
sodišče lahko opravi revizije na podlagi dokumentacije in na kraju samem
pri vseh prejemnikih nepovratnih sredstev, izvajalcih in podizvajalcih, ki so v
okviru programa prejeli sredstva Unije.
Evropski
urad za boj proti goljufijam (OLAF) lahko opravi preglede in inšpekcije na
kraju samem pri zadevnih gospodarskih subjektih, ki jih neposredno zadeva takšno
financiranje, v skladu s postopki iz Uredbe Sveta (Euratom, ES)
št. 2185/96, da bi ugotovil, ali je v povezavi s sporazumom ali sklepom o
donaciji ali pogodbo o financiranju s strani Unije prišlo do goljufije,
korupcije ali katerega koli drugega nezakonitega ravnanja, ki škodi
finančnim interesom Unije.
3.           OCENA FINANČNIH POSLEDIC
PREDLOGA/POBUDE 
3.1         Zadevni razdelki
večletnega finančnega okvira in odhodkovne proračunske vrstice 
·      Zahtevane nove proračunske vrstice
Po vrsti, v skladu z
razdelki večletnega finančnega okvira in proračunskimi
vrsticami.
 Razdelek večletnega finančnega okvira || Proračunska vrstica || Vrsta izdatkov || Prispevek 
 Številka 1A [Razdelek Konkurenčnost za rast in delovna mesta] || dif./ nedif. || držav Efte || držav kandidatk || tretjih držav || po členu 18(1)(aa) finančne uredbe 
 [1A] || 08.020733 Družbeni izzivi – Skupno podjetje 2 za GCV || dif. || DA || DA || DA || DA 
*Cilj je uporaba ene same proračunske
vrstice. Prispevek k tej proračunski vrstici bo predvidoma zagotovljen iz:
   || Prevzem obveznosti (v milijonih EUR) 
 Proračunska vrstica || 2014 || 2015 || 2016 || 2017 || 2018 || 2019 || 2020 || skupaj 
 06.030301 Doseganje z viri učinkovitega, okolju prijaznega, varnega in brezhibnega evropskega prometnega sistema || 10,050 || 11,741 || 11,742 || 10,634 || 10,479 || 9,980 || 10,374 || 75,000 
 08.020303 Zagotavljanje prehoda na zanesljiv, trajnosten in konkurenčen energetski sistem || 36,177 || 42,267 || 42,271 || 38,283 || 37,726 || 35,929 || 37,347 || 270,000 
 08.020304 Doseganje evropskega prometnega sistema, ki je učinkovit z viri, okolju prijazen, varen in brezhiben || 23,448 || 27,395 || 27,398 || 24,813 || 24,452 || 23,287 || 24,207 || 175,000 
 32.040301 Zagotavljanje prehoda na zanesljiv, trajnosten in konkurenčen energetski sistem || 24,118 || 28,178 || 28,181 || 25,522 || 25,151 || 23,952 || 24,898 || 180,000 
   || 93,793 || 109,581 || 109,592 || 99,252 || 97,808 || 93,148 || 96,826 || 700,000 
3.2         Ocenjeni učinki na
odhodke
3.2.1      Povzetek ocenjenih
učinkov na odhodke v mio. 
v mio. EUR (na tri decimalna mesta natančno)
 Razdelek večletnega finančnega okvira: || 1A || Konkurenčnost za rast in delovna mesta 
  Skupno podjetje za gorivne celice in vodik ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021-2024 || SKUPAJ 
 Naslov 1 || obveznosti || (1) || 0,324 || 0,330 || 0,337 || 0,344 || 1,454 || 1,483 || 7,285 ||   || 11,557 
 plačila || (2) || 0,324 || 0,330 || 0,337 || 0,344 || 1,454 || 1,483 || 1,512 || 5,772 || 11,557 
 Naslov 2 || obveznosti || (1a) || 0,115 || 0,257 || 0,261 || 0,454 || 1,640 || 1,711 || 4,005 ||   || 8,443 
 plačila || (2a) || 0,115 || 0,257 || 0,261 || 0,454 || 1,640 || 1,711 || 1,746 || 2,260 || 8,443 
 Naslov 3 || obveznosti || (3a) || 93,354 || 108,994 || 108,994 || 98,454 || 94,714 || 89,954 || 85,536 || 0 || 680,000 
   || plačila || (3b) ||   || 56,012 || 65,396 || 84,067 || 80,871 || 97,298 || 95,462 || 200,893 || 680,000 
 SKUPAJ odobritve za SP GCV || obveznosti || =1+1a +3a || 93,793 || 109,581 || 109,592 || 99,252 || 97,808 || 93,148 || 96,826 || 0 || 700,000 
 plačila || =2+2a +3b || 0,439 || 56,599 || 65,994 || 84,865 || 83,965 || 100,492 || 98,720 || 208,925 || 700,000 
Upravni stroški se
delijo med Unijo in druge člane Skupnega podjetja 2 za GCV. Unija bo
zagotovila 50 % financiranja. Industrijsko združenje in Raziskovalno
združenje zagotovita preostalih 50 %, to je 43 % oziroma 7 %.
Skupni prispevek Unije za upravne stroške Skupnega podjetja 2 za GCV ne preseže
20 milijonov EUR. Če se del prispevka Unije ne porabi, je lahko na voljo
za druge dejavnosti Skupnega podjetja 2 za GCV.
Stroški poslovanja Skupnega podjetja 2 za GCV se
krijejo s finančnimi prispevki Unije in s stvarnimi prispevki subjektov v
sestavi članov, ki niso Unija, ki sodelujejo v dejavnostih Skupnega
podjetja 2 za GCV. 
Upravni stroški so bili ocenjeni v skladu s
tekočimi odhodki. Obveznosti plačila so bile ocenjene ob upoštevanju
predhodnega financiranja, ki ga je treba plačati in vmesnih plačil za
prevzete obveznosti.
 Razdelek večletnega finančnega okvira: || 1A || Konkurenčnost za rast in delovna mesta „Upravni stroški“ 
v mio. EUR (na tri decimalna mesta natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021-2024* || skupaj 
 GD: RTD ||   
  Človeški viri || 0,393 || 0,401 || 0,409 || 0,417 || 0,425 || 0,434 || 0,443 || p.m. || 2,922 
  Drugi upravni odhodki || 0 || 0 || 0 || 0 || 0 || 0 || 0 || 0 || 0 
 SKUPAJ ||   || 0,393 || 0,401 || 0,409 || 0,417 || 0,425 || 0,434 || 0,443 || p.m. || 2,922 
 SKUPAJ odobritve v RAZDELKU 1A večletnega finančnega okvira ||   || 0,393 || 0,401 || 0,409 || 0,417 || 0,425 || 0,434 || 0,443 || p.m. || 2,922 
   ||   || 
   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2020-2024 || skupaj 
 SKUPAJ odobritve v RAZDELKIH od 1 do 5 večletnega finančnega okvira || obveznosti || 94,186 || 109,982 || 110,001 || 99,669 || 98,233 || 93,582 || 97,269 || 0 || 702,922 
 plačila || 0,832 || 57,000 || 66,403 || 85,282 || 84,391 || 100,926 || 99,163 || 210,783 || 702,922 
* Število osebja po letu 2020 je treba
določiti pozneje
3.2.2      Ocena posledic za odobritve
Skupnega podjetja za gorivne celice in vodik
¨      Za predlog/pobudo niso potrebne
odobritve za poslovanje 
x     Za predlog/pobudo so potrebne odobritve
za poslovanje, kot je opisano v nadaljevanju:
odobritve za prevzem obveznosti v mio. EUR (na
tri decimalna mesta natančno)
 Navedba ciljev in realizacije ò ||   ||   || 2014 || 2015 || 2016 || 2017 || 2018 || 2019 || 2020 || SKUPAJ 
   || REALIZACIJE 
   || vrsta realizacije[28]   || povprečni stroški || število realiz. || Stroški || število realiz. || Stroški || število realiz. || Stroški || število realiz. || Stroški || število realiz. || Stroški || število realiz. || Stroški || število realiz. || Stroški || število realizacij skupaj || stroški skupaj 
 POSEBNI CILJ ŠT. 1 Zmanjšanje proizvodnih stroškov sistemov gorivnih celic, ki se bodo uporabljali v prometu z izkoriščanjem znanstvenih in tehnoloških prednosti ter učinkov obsega, ki spremlja serijsko proizvodnjo, ob hkratnem podaljšanju njihove življenjske dobe, da se skupni stroški lastništva in življenjske dobe uskladijo z ravnmi, ki so konkurenčne običajnim tehnologijam 
 - realizacija || število podpisanih donacij || 3,589 || 10 || 36,500 || 12 || 40,300 || 12 || 40,300 || 10 || 38,000 || 10 || 36,900 || 10 || 35,500 || 9 || 34,500 || 73 || 262,000 
 Seštevek za posebni cilj št.°1 || 10 || 36,500 || 12 || 40,300 || 12 || 40,300 || 10 || 38,000 || 10 || 36,900 || 10 || 35,500 || 9 || 34,500 || 73 || 262,000 
 POSEBNI CILJ ŠT. 2 Povečanje električnega izkoristka in trajnosti različnih gorivnih celic, ki se uporabljajo za električno energijo, in hkrati znižanje sedanjih stroškov do ravni, ki bodo konkurenčne uveljavljenim tehnologijam 
 - realizacija || število donacij || 3,755 || 5 || 18,254 || 6 || 22,600 || 6 || 22,600 || 5 || 20,500 || 5 || 18,214 || 5 || 17,000 || 4 || 16,000 || 36 || 135,168 
 Seštevek za posebni cilj št. 2 || 5 || 18,254 || 6 || 22,600 || 6 || 22,600 || 5 || 20,500 || 5 || 18,214 || 5 || 17,000 || 4 || 16,000 || 36 || 135,168 
 POSEBNI CILJ ŠT. 3 Povečanje energijske učinkovitosti distribuirane proizvodnje vodika s hidrolizo vode in hkrati zmanjšanje kapitalskih stroškov sistema, da bo kombinacija stroškov vodika na razdelilniku in sistema gorivnih celic, ki je v njem uporabljen, konkurenčna alternativam, ki so na voljo na trgu 
 - realizacija || število donacij || 3,988 || 5 || 19,000 || 5 || 22,000 || 5 || 22,000 || 5 || 19,900 || 5 || 20,000 || 5 || 18,854 || 5 || 17,836 || 35 || 139,590 
 Seštevek za posebni cilj št. 3 || 5 || 19,000 || 5 || 22,0000 || 5 || 22,000 || 5 || 19,900 || 5 || 20,000 || 5 || 18,854 || 5 || 17,836 || 35 || 139,590 
 POSEBNI CILJ ŠT. 4 Obsežen prikaz izvedljivosti uporabe vodika kot konkurenčnega medija za skladiščenje energije pri vključevanju električne energije, proizvedene iz obnovljivih virov energije 
 - realizacija || število donacij || 3,871 || 5 || 19,600 || 6 || 24,094 || 6 || 24,094 || 6 || 20,054 || 5 || 19,600 || 5 || 18,600 || 4 || 17,200 || 37 || 143,242 
 Seštevek za posebni cilj št. 4 || 5 || 19,600 || 6 || 24,094 || 6 || 24,094 || 6 || 20,054 || 5 || 19,600 || 5 || 18,600 || 4 || 17,200 || 37 || 143,242 
 SKUPAJ STROŠKI || 20 || 93,354 || 29 || 108,994 || 29 || 108,994 || 29 || 98,454 || 25 || 94,714 || 25 || 89,954 || 22 || 85,536 || 181 || 680,000 
3.2.3      Ocenjene posledice za
človeške vire 
3.2.3.1   Povzetek 
x     Za predlog/pobudo niso potrebne odobritve za upravne zadeve 
¨      Za predlog/pobudo so potrebne odobritve za upravne zadeve, kot je
opisano v nadaljevanju:
Število osebja (FTE)[29]
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021 || Leto 2022 || Leto 2023 || Leto 2024 || SKUPAJ 
 Uradniki (razredi AD) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Uradniki (razredi AST) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Pogodbeni uslužbenci || 2 || 2 || 2 || 2 || 2 || 2 || 2 || 2 || 2 || 2 || 2 || 22 
 Začasni uslužbenci AD || 15 || 15 || 15 || 15 || 15 || 15 || 15 || 15 || 14 || 13 || 12 || 159 
 Začasni uslužbenci AST || 9 || 9 || 9 || 9 || 9 || 9 || 9 || 9 || 9 || 8 || 7 || 96 
 SKUPAJ || 26 || 26 || 26 || 26 || 26 || 26 || 26 || 26 || 25 || 23 || 21 || 277 
v mio. EUR (na tri
decimalna mesta natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Leto 2021 || Leto 2022 || Leto 2023 || Leto 2024 || SKUPAJ 
 Uradniki (razredi AD) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Uradniki (razredi AST) ||   ||   ||   ||   ||   ||   ||   ||   ||   ||   ||   || 0 
 Pogodbeni uslužbenci || 0,094 || 0,096 || 0,098 || 0,100 || 0,102 || 0,104 || 0,106 || 0,108 || 0,110 || 0,112 || 0,115 || 1,144 
 Začasni uslužbenci (razredi AD) || 1,620 || 1,652 || 1,685 || 1,719 || 1,754 || 1,789 || 1,824 || 1,861 || 1,772 || 1,678 || 1,580 || 18,934 
 Začasni uslužbenci AST || 0,972 || 0,991 || 1,011 || 1,031 || 1,052 || 1,073 || 1,095 || 1,117 || 1,139 || 1,033 || 0,922 || 11,436 
 SKUPAJ || 2,686 || 2,740 || 2,795 || 2,850 || 2,907 || 2,966 || 3,025 || 3,085 || 3,021 || 2,823 || 2,616 || 31,513 
3.2.3.2   Ocenjene potrebe po
človeških virih za matični GD
¨      Za predlog/pobudo niso potrebni človeški viri. 
x     Predlog/pobuda zahteva porabo človeških virov, kot je opisano
v nadaljevanju:
Ocena, izražena v številu (PDČ)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020* 
   ||   ||   ||   ||   ||   ||   ||   
 Kadrovski načrt (za uradnike in začasno osebje) 
 XX 01 01 01 (sedež in predstavništva Komisije) ||   ||   ||   ||   ||   ||   ||   
 XX 01 01 02 (delegacije) ||   ||   ||   ||   ||   ||   ||   
 08 01 05 01 (posredne raziskave) || 3 || 3 || 3 || 3 || 3 || 3 || 3 
 10 01 05 01 (neposredne raziskave) ||   ||   ||   ||   ||   ||   ||   
 XX 01 02 01 (PU, ZU, NNS iz „splošnih sredstev“) ||   ||   ||   ||   ||   ||   ||   
 XX 01 02 02 (PU, ZU, MSD, LU in NNS na delegacijah) ||   ||   ||   ||   ||   ||   ||   
 XX 01 04 ll[30] || - na sedežu[31] ||   ||   ||   ||   ||   ||   ||   || 
   || - na delegacijah ||   ||   ||   ||   ||   ||   ||   
 XX 01 05 02 (PU, ZU, NNS – posredne raziskave) ||   ||   ||   ||   ||   ||   ||   
 10 01 05 02 (PU, ZU, NNS – neposredne raziskave) ||   ||   ||   ||   ||   ||   ||   
 Druge proračunske vrstice (navedite) ||   ||   ||   ||   ||   ||   ||   
 SKUPAJ || 3 || 3 || 3 || 3 || 3 || 3 || 3 
* Ta preglednica ne
vključuje števila osebja Komisije po letu 2020. To bo določeno
pozneje
08 je zadevno
področje ali naslov.
Potrebe po človeških
virih se krijejo z osebjem, že dodeljenim za upravljanje tega ukrepa in/ali
prerazporejenim v GD. Po potrebi se lahko pristojnemu GD dodelijo dodatni viri
v okviru postopka letne dodelitve virov glede na proračunske omejitve.
Opis nalog:
 Uradniki in začasno osebje || Vmesnik s Skupnim podjetjem 2 za gorivne celice in vodik 
 Zunanje osebje ||   
Opis izračuna stroškov
za ekvivalent PDČ bi bilo treba vključiti v oddelek 3 Priloge.
3.2.3.3   a. Ocenjene potrebe po
človeških virih za Skupno podjetje 2 za gorivne celice in vodik [32]
¨      Za predlog/pobudo niso potrebni človeški viri. 
x     Predlog/pobuda zahteva porabo človeških virov, kot je opisano
v nadaljevanju: 
b.           Ocenjene potrebe po človeških
virih, ki se financirajo z odobritvami v okviru večletnega finančnega
okvira 2014-2020
Ocena, izražena v številu (PDČ)
   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || 2024 
  Kadrovski načrt (za uradnike in začasno osebje) 
 Skupno podjetje 2 za gorivne celice in vodik ||   ||   ||   ||   ||   ||   ||   ||   ||   ||   ||   
 Začasno (razredi AD) || 4 || 4 || 4 || 4 || 15 || 15 || 15 || 15 || 14 || 13 || 12 
 Začasno (razredi AST) || 2 || 2 || 2 || 2 || 9 || 9 || 9 || 9 || 9 || 8 || 7 
  Zunanje osebje (v ekvivalentu polnega delovnega časa: PDČ)[33] 
 (organ JZP) ||   ||   ||   ||   ||   ||   ||   ||   ||   ||   ||   
 ZU ||   ||   ||   ||   ||   ||   ||   ||   ||   ||   ||   
 PU || 0 || 0 || 0 || 0 || 2 || 2 || 2 || 2 || 2 || 2 || 2 
 NNS ||   ||   ||   ||   ||   ||   ||   ||   ||   ||   ||   
 INT ||   ||   ||   ||   ||   ||   ||   ||   ||   ||   ||   
 SKUPAJ || 6 || 6 || 6 || 6 || 26 || 26 || 26 || 26 || 25 || 23 || 21 
* Ekvivalent
povprečnega števila osebja na leto
Opis nalog:
 Uradniki in začasno osebje || Prispevek k nalogam in dejavnostim Skupnega podjetja za gorivne celice in vodik 
 Zunanje osebje || Prispevek k nalogam in dejavnostim Skupnega podjetja za gorivne celice in vodik 
c.            Človeški viri, ki se
financirajo z odobritvami v okviru večletnega finančnega okvira
2007-2013[34]

Ocena, izražena v številu (PDČ)
   || 2014 || 2015 || 2016 || 2017 || skupaj 
 Kadrovski načrt (za uradnike in začasno osebje) 
 Skupno podjetje za gorivne celice in vodik ||   ||   ||   ||   ||   
 Začasno (razredi AD)* || 11 || 11 || 11 || 11 || 44 
 Začasno (razredi AST)* || 7 || 7 || 7 || 7 || 28 
 Zunanje osebje (v ekvivalentu polnega delovnega časa: PDČ)[35] 
 Skupno podjetje za gorivne celice in vodik ||   ||   ||   ||   ||   
 ZU ||   ||   ||   ||   ||   
 PU || 2 || 2 || 2 || 2 || 8 
 NNS ||   ||   ||   ||   ||   
 INT ||   ||   ||   ||   ||   
 SKUPAJ || 20 || 20 || 20 || 20 || 80 
d.           Prispevek za tekoče stroške za
postopno opuščanje organa za JZP v okviru večletnega finančnega
okvira 2007-2013
v mio. EUR (na tri decimalna mesta natančno) 
   || Leto 2014 || Leto 2015 || Leto 2016 || Leto 2017 || skupaj[36] 
 Prispevek EU v gotovini || 1,345 || 1,372 || 1,399 || 1,427 || 5,543 
 Prispevek tretjih strank v gotovini || 1,883 || 1,920 || 1,959 || 1,999 || 7,761 
 SKUPAJ || 3,228 || 3,292 || 3,358 || 3,426 || 13,304 
3.2.4      Skladnost z veljavnim
večletnim finančnim okvirom 
x     Predlog/pobuda je v skladu z veljavnim večletnim
finančnim okvirom.
¨      Predlog/pobuda bo pomenil(-a) spremembo ustreznega razdelka
večletnega finančnega okvira.
Pojasnite zahtevano spremembo ter navedite zadevne
proračunske vrstice in ustrezne zneske.
¨      Predlog/pobuda zahteva uporabo instrumenta prilagodljivosti ali
spremembe večletnega finančnega okvira[37].
Pojasnite te zahteve ter navedite zadevne razdelke in
proračunske vrstice ter ustrezne zneske.
3.2.5      Udeležba tretjih oseb pri
financiranju 
–     
V predlogu/pobudi ni načrtovano sofinanciranje
od tretjih oseb. 
–     
V predlogu/pobudi je načrtovano
sofinanciranje, kot je ocenjeno v nadaljevanju:
odobritve v mio. EUR (na tri decimalna mesta
natančno)
   || 2014 || 2015 || 2016 || 2017 || 2018 || 2019 || 2020-2024 || skupaj 
 Industrijsko združenje in Raziskovalno združenje – prispevki v gotovini za upravne stroške || 0,439 || 0,587 || 0,598 || 0,798 || 3,094 || 3,194 || 11,290 || 20 
 Sofinancirane odobritve SKUPAJ || 0,439 || 0,587 || 0,598 || 0,798 || 3,094 || 3,194 || 11,290 || 20 
3.3         Ocenjene posledice za
prihodke 
x     Predlog/pobuda nima finančnih posledic za prihodke.
¨      Predlog/pobuda ima finančni učinek, kot je pojasnjeno v
nadaljevanju:
¨      na lastna sredstva 
¨      na razne prihodke
[1]               COM(2013) […]
[2]               COM(2010)639 final z dne 10.11.2010
[3]               COM(2013)17 final z dne 24.1.2013
[4]               http://ec.europa.eu/research/consultations/fch_h2020/fch-f2020-consultation-results.pdf

[5]               v tekočih cenah
[6]               UL … [mnenje Evropskega parlamenta]
[7]               UL … [mnenje Ekonomsko-socialnega odbora]
[8]               UL L 412, 30.12.2006, str. 1
[9]               UL L 400, 30.12.2006, str. 86
[10]             COM(2010) 2020 final.
[11]             UL … [okvirni program Obzorje 2020]
[12]             UL … [posebni program Obzorje 2020]
[13]             UL L 153/1, 12.6.2008, str. 1-20, kot je bila spremenjena
z Uredbo Sveta 1183/2011 z dne 14.11.2011, UL L 302, 19.11.2011,
str. 3-4.
[14]             Sporočilo Komisije Evropskemu parlamentu, Svetu,
Evropskemu ekonomsko-socialnemu odboru in Odboru regij „Partnerstvo na
področju raziskav in inovacij“, COM(2011) 572 final, 21.9.2011
[15]             „Trends in investments, jobs and turnover in the Fuel
cells and Hydrogen sector“ (Gibanje naložb, delovnih mest in prihodkov v
sektorju gorivnih celic in vodika) – rezultati posvetovanja z zainteresiranimi
stranmi: http://www.fch-ju.eu/page/publications
[16]             UL L 298, 26.10.2012, str. 84.
[17]             UL … [pravila za sodelovanje v programu Obzorje 2020]
[18]             UL L 362, 31.12.2012, str. 1
[19]             UL L 298, 26.10.2012, str. 1.
[20]             UL 56, 4.3.1968, str. 1
[21]             UL L 136, 31.5.1999, str. 1
[22]             UL L 292, 15.11.1996, str. 2-5
[23]             UL L 136, 31.5.1999, str. 15
[24]             UL L 145, 31.5.2001, str. 43
[25]             ABM: upravljanje po dejavnostih – ABB: oblikovanje
proračuna po dejavnostih.
[26]             Kot je navedeno v členu 54(2)(a) ali (b)
finančne uredbe.
[27]             Pojasnila načinov upravljanja in sklicevanje na
finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html
[28]             Realizacija so dobavljeni izdelki in storitve (npr:
število financiranih študentskih izmenjav, število km zgrajenih cest itd.)
[29]             V primeru organov JZP v skladu s členom 209
finančne uredbe je ta preglednica vključena le za informativne
namene.
[30]             Dodatna zgornja meja za zunanje sodelavce v okviru
odobritev za poslovanje (prej vrstice „BA“).
[31]             V glavnem za strukturne skladi, Evropski sklad za
kmetijstvo in razvoj podeželja (EAMKRP) in Evropski ribiški sklad (ERS).
[32]             V primeru organov JZP v skladu s členom 209
finančne uredbe je ta oddelek vključen le za informativne namene.
[33]             PU = pogodbeni uslužbenec; LU = lokalni uslužbenec; NNS =
napoteni nacionalni strokovnjak; INT = agencijski uslužbenec („Intérimaire“). 
[34]             V primeru organov JZP v skladu s členom 209
finančne uredbe je ta preglednica vključena le za informativne
namene.
[35]             PU = pogodbeni uslužbenec; LU = lokali uslužbenec; NNS =
napoteni nacionalni strokovnjak; INT = agencijski uslužbenec („Intérimaire“). 
[36]             Skupni prispevek EU v gotovini bi moral biti enak znesku
vnaprejšnjih obremenitev v proračunu za leto 2013 za dokončanje
dejavnosti za obdobje 2007-2013.
[37]             Glejte točki 19 in 24 Medinstitucionalnega sporazuma.